title: Etelä-Korean pörssi

text: Etelä-Korean pörssi (Korea Exchange, KRX, ) on Busanissa sijaitseva korealaisten arvopapereiden markkinapaikka. Yhtiöllä on toimipiste pääkaupungissa Soulissa.


title: Etelä-Korean pörssi

text: Pörssissä on listattuna 2059 yritystä joulukuussa 2016 SSE:n mukaan.


title: Etelä-Korean pörssi

text: maaliskuussa pörssissä listattujen yritysten osakkeiden yhteiseksi markkina-arvoksi listattiin 1,33 triloonaa Yhdysvaltain dollaria. Tämä vastaa 110 prosenttia Etelä-Korean valtionbudjetin loppusummasta ja samaa luokkaa kuin kaikkien Tukholman pörssissä noteerattujen osakkeiden yhteisarvo.


title: Etelä-Korean pörssi

text: Indeksit:


title: Pankkitili

text: Pankkitili tarkoittaa pankin ottolainaustiliä. Pankin asiakkaat tallettavat pankkitileille rahaa. Pankkitilien tyyppejä ovat mm. talletustili, sekkitili ja valuuttatili.


title: Pankkitili

text: Tavanomaisia talletustilejä ovat käyttötili eli käyttelytili, säästötili ja karttuva talletustili. Käyttötili sopii päivittäisten raha-asioiden hoitoon. Säästötiliin voi liittyä nostorajoituksia. Määräaikaistiliksi kutsutaan talletustiliä, jolta varoja voi nostaa vasta, kun tili ennalta sovitun ajan kuluttua erääntyy.


title: Pankkitili

text: Rahan laittamista tilille kutsutaan talletukseksi tai panoksi. Rahan ottamista tililtä kutsutaan otoksi tai nostoksi. Noston voi tehdä esimerkiksi nostamalla käteistä pankin konttorissa tai pankkiautomaatilla.


title: Pankkitili

text: Käyttötililtä voi tavallisesti maksaa ostoksia ja laskuja. Ostokset voi maksaa pankkikortilla tai tekemällä tilisiirron verkkopankin kautta. Aiemmin oli tavallista maksaa ostoksia sekkitililtä sekkiä käyttäen.


title: Pankkitili

text: Tilisiirto eli "pankkisiirto" tarkoittaa rahan siirtämistä pankkitilille. Tilisiirto tehdään yleensä toiselta pankkitililtä, mutta sen voi myös maksaa käteisellä.


title: Pankkitili

text: Pankki pitää tilitapahtumista kirjaa. Tapahtumista annetaan asiakkaalle tiliote tietyin väliajoin. Aiemmin oli tavallista, että tilitapahtumat merkittiin pankkikirjaan (säästökirjaan).


title: Pankkitili

text: Pankki maksaa tilillä oleville varoille korkoa, ellei kyseessä ole nollakorkoinen tili. Korko voi olla kiinteä tai vaihtuva. Suomessa on nykyisin tavallista, että pankkitilin korko on nolla prosenttia tai vähän sen yli. Aiemmin korot olivat korkeampia. Korko kuuluu Suomessa lähdeveron piiriin.


title: Pankkitili

text: Kun asiakas tekee tilille talletuksen, hän lainaa rahat pankille. Pankkitilin saldo on pankin velkaa asiakkaalle. Pankki kirjaa talletuksen omiksi varoikseen ja vastaavan suuruisen velan asiakkaalle. Asiakas ei omista tilillä olevia rahoja vaan saatavan pankilta.


title: Pankkitili

text: Vaikka pankkitileillä oleva raha onkin vain pankkien velkaa asiakkailleen, tiliraha kuitenkin kelpaa yleisesti maksuksi muun muassa tilisiirtona tai pankkikorttimaksuna. Tämä johtuu pankkeja kohtaan tunnetusta vankasta luottamuksesta.


title: Pankkitili

text: Pankin näkökulmasta yleisön pankkitileille tekemät talletukset ovat osa pankin ottolainausta eli rahan hankintaa. Tilitalletusten lisäksi pankit käyttävät ottolainaukseen joukkovelkakirjalainoja.


title: Pankkitili

text: Tilille talletettuja varoja koskee tavallisesti talletussuoja. Talletussuoja turvaa asiakkaan saatavat tiettyyn rajaan asti, jos pankki ei pystyisi maksamaan niitä takaisin.


title: Pankkitili

text: Jos pankkitili on ollut pitkään käytämättä, tilinomistaja voi menettää tilille talletetut rahat tai ainakin niiden korot. Suomessa talletus ei nykyisin vanhene, mutta pankki voi lopettaa koronmaksun sen jälkeen, kun tili on ollut kymmenen vuotta käyttämättä. Aiemmin myös talletukset vanhenivat 10 vuodessa. Jos tiliä on käytetty viimeksi vuonna 1980, pääomaa ei välttämättä saa enää takaisin.


title: Takamagahara (vuori)

text: Takamagahara on Gunman prefektuurissa Japanissa sijaitseva 1 978 metriä korkea vuori, joka on tullut tunnetuksi Japan Airlinesin lennon 123 onnettomuudesta.


title: Take the Kids Off Broadway

text: Take the Kids Off Broadway on yhdysvaltalaisen psykedeelisen rockin duon Foxygenin esikoisalbumi. Se julkaistiin alunperin digitaalisessa formaatissa lokakuussa 2011, ja vuonna 2012 levy-yhtiö Jagjaguwar julkaisi albumista vinyylipainoksen.


title: Alim Junusov

text: Alim Junusov (, s. 4. tammikuuta 1985 Jevpatorija, Ukraina) on venäjää edustava karateka. Hän on Kyokushinin Euroopan-mestari ja kaksinkertainen Yhdysvaltain mestari. Junusov on saavuttanut myös MM-hopeaa kevytsarjassa.


title: Alim Junusov

text: Junusov saavutti kotimaassaan Venäjän mestaruuskilpailuissa ensin hopeaa 2010 hävittyään loppuottelussa kerran aiemmin Venäjän mestaruuden voittaneelle Stanislav Romancheville. Kaksi vuotta myöhemmin Junusov saavutti hopeaa hävittyään jälleen Romancheville tällä kertaa Venäjän cupissa.


title: Alim Junusov

text: Junusov voitti ensimmäisen Yhdysvaltain mestaruuden tammikuussa 2013, kun hän voitti loppuottelussa maamiehensä Alexander Mikhailovin. Vuotta myöhemmin Junusov saavutti Venäjän mestaruuskilpailuissa pronssia.


title: Alim Junusov

text: 2015 Junusov saavutti ensimmäisen Venäjän cupin mestaruuden voitettuaan loppuottelussa Adlan Soltyhanovin.


title: Alim Junusov

text: Tammikuussa 2016 Junusov saavutti uransa toisen Yhdysvaltain mestaruuden voitettuaan loppuottelussa Showta Moriyaman. Toukokuussa Junusov saavutti EM-hopeaa hävittyään loppuottelussa Kirill Psarjoville.


title: Alim Junusov

text: Huhtikuussa 2017 Junusov oli mukana MM-kilpailuissa Japanissa. Hän selvitti tiensä loppuotteluun saakka voitettuaan ensin avauskierroksella Luiggi A. B. Candidon ja toisella kierroksella Yuki Fukuin. Loppuottelussa Junusov kuitenkin hävisi Yūki Yozalle. Toukokuussa Junusov saavutti uransa ensimmäisen Euroopan mestaruuden voitettuaan Ranskassa käydyn turnauksen loppuottelussa Andrei Kotovin. Venäjän cupissa sen sijaan hän sijoittui neljänneksi hävittyään pronssiottelun Yevgeniy Glukhoville. Kisojen jälkeen 23. elokuuta 2017 Junusov saavutti 3. danin arvon.


title: Alim Junusov

text: Junusov syntyi Jevpatorijassa ja suoritti armeijan Ukrainassa, jossa hänen sotilasarvo on luutnantti.


title: RCA Studio II

text: RCA Studio II on RCA:n valmistama toisen sukupolven pelikonsoli.


title: RCA Studio II

text: Konsoli oli toinen pelikonsoli, joka tuki ohjelmoitavia pelimoduuleja.


title: RCA Studio II

text: Konsolissa oli musta-valkoista grafiikkaa. Konsolissa ei ollut peliohjaimia, vaan vain laitteessa itsessään oleva numeronäppäimistö.


title: RCA Studio II

text: Laitteelle oli 16 peliä, joista viisi oli sisäänrakennettuja: "Addition", "Bowling", "Doodle", "Freeway" ja "Patterns".


title: Luettelo Yhdysvaltain demokraattisen puolueen puoluekokouksista

text: Tämä on luettelo Yhdysvaltain demokraattisen puolue en puoluekokouksista. Puoluekokous valitsee puolueen presidenttiehdokkaan neljän vuoden välein.


text: Huom.


title: Dance Panique (kappale)

text: Dance Panique on Turmion Kätilöiden kappale ja single yhtyeen saman nimiseltä seitsemänneltä studioalbumilta. Se julkaistiin 3. maaliskuuta 2017 levymerkillä Osasto-A Records. Kappaleesta julkaistiin myös musiikkivideo, jolla esiintyvät mm. Sakari Kuosmanen ja Rami Rusinen.


title: Luettelo Yhdysvaltain Whig-puolueen puoluekokouksista

text: Tämä on luettelo Yhdysvaltain Whig-puolueen puoluekokouksista. Puoluekokous valitsee puolueen presidenttiehdokkaan neljän vuoden välein.


text: Huom.


title: Henry Kjellson

text: Henry Verner Kjellson (8. elokuuta 1891 – 1. lokakuuta 1962) oli ruotsalainen lentoinsinööri ja lentojohtaja. Hän toimi Ruotsin puolustusvoimissa vuodesta 1917 alkaen ja oli mukana rakentamassa useita lentokoneita. Kjellson toimi lisäksi onnettomuustutkintakomissiossa, jonka puheenjohtajaksi hänet nimitettiin 1927. Hän johti mm. Bäckebopommin tutkintaa: 13.6.1944 saksalaisten V2-raketti oli vahingossa lentänyt Bäckebohon, Smoolantiin.


title: Henry Kjellson

text: Kjellson harrasti jousiammuntaa. Hänen ideioitaan oli mm. vaihtaa jousien ja nuolien materiaali teräkseksi. Kjellson voitti lajissa maailmanmestaruuden vuonna 1934. Hän toimi lisäksi Ruotsin jousiammuntaliiton puheenjohtajana vuosina 1940–1960.


title: Henry Kjellson

text: Kjellson uskoi, että pyramidit ja eräät muut muinaiskulttuurien rakennelmat oli rakennettu uponneen Atlantis-kulttuurin teknologialla. Lisäksi hän tutki Raamattua ja päätyi tulokseen, että Mooseksen arkussa oli mahdollisesti radiumia, että Jobin kirjassa kuvattu merihirviö oli ehkä todellisuudessa sukellusvene tai taistelulaiva ja että Mahabharatassa kuvataan lentokoneita, kranaatteja, konekiväärejä ja valojuova-ammuksia. Kjellsonin ajatuksia esiteltiin Suomessa Tekniikan Maailmassa vuonna 1957.


title: Patrixbourne

text: Patrixbourne on kylä Englannissa, Kentin kreivikunnassa. Se muodostaa viereisen Bekesbournen kylän kanssa Bekesbourne-with-Patrixbournen kunnan. Kylät erottaa toisistaan tie, joka kulkee North Downsin reittiä Canterburystä Doveriin.


title: Setterbergin puisto

text: Setterbergin puisto on kahteen tasoon rakennettu puisto Vaasan keskustassa. Ylempi osa on tarkoitettu leikkiä varten. Alemmalla tasolla lähempänä merta on suihkulähde ja helleenisten veistosten jäljennöksiä. Veistokset hankittiin vuonna 1929 Vaasan Höyryleipomo Oy:n lahjoittamin varoin. Veistokset ovat "Borghesialainen miekkailija", "Lepäävää Merkurius", "Poika ja hanhi", "Venus miekkoineen" sekä "Apollo".


title: Kim Byung-jun

text: Kim Byung-jun (s. 15. elokuuta 1991) on eteläkorealainen aitajuoksija, joka kilpailee 110 metrin aidoissa. Byung-junin ennätys pika-aidoissa on 13,39 s, joka syntyi Bangkokissa 13. kesäkuuta 2017.


title: Kim Byung-jun

text: Vuoden 2014 Aasian kisoissa Byung-jun oli hopealla ajalla 13,43 s. Vuoden 2015 Aasian-mestaruuskilpailuissa hän sijoittui pronssille ajalla 13,75 s. Lontoon MM-kilpailuissa 2017 Byung-jun juoksi alkuerissä 13,81 s, mutta ei päässyt välieriin.


title: Kim Byung-jun

text: Etelä-Korean mestaruuden 110 metrin aidoissa Byung-jun on voittanut vuonna 2012 ajalla 13,79 s, vuonna 2013 ajalla 13,85 s, vuonna 2014 ajalla 13,73 s ja vuonna 2017 ajalla 13,70 s.


title: Kim Byung-jun

text: Lähde


title: Tuohimutka

text: Tuohimutka on pienalue Jyväskylän Halssilan kaupunginosan länsipuolella. Asuinalueen rakennuskanta koostuu pääosin 1940- ja 1950-luvuilla rakennetuista jällenrakennuskauden rintamamiestaloista, mutta alueella on myös rivi- ja kerrostaloasutusta. Tuohimutkan vieressä sijaitsee Seppälän alue, josta löytyy runsaasti palveluita.


title: Stanley Black & Decker

text: Stanley Black & Decker Inc. on yhdysvaltalainen pörssiyhtiö, joka syntyi vuonna 2010 työkaluvalmistajien Stanleyn ja Black & Deckerin fuusiossa. Yritys on maailman suurin käsi- ja konetyökalujen valmistaja, ja sen tuotemerkkeihin kuuluvat Stanleyn ja Black & Deckerin lisäksi DeWalt, Porter-Cable, Craftsman, AeroScout, Bostitch, Lenox, Mac Tools, Irwin Industrial Tools, Facom, Lista, CribMaster, Vidmar, Proto ja Powers.


title: Stanley Black & Decker

text: Vuoden 2010 fuusion sanottiin olleen tulosta 27 vuoden neuvotteluista. Fuusiossa Stanley Works osti Black & Deckerin osakevaihdossa. Kaupan arvo oli 3,5 miljardia dollaria. Fuusion laskettiin säästävän kustannuksia 350 miljoonaa dollaria ja vähentävän työvoiman tarvetta kymmenen prosenttia.


title: Every Open Eye

text: Every Open Eye on skotlantilaisen synthpop-yhtyeen Chvrchesin toinen studioalbumi, jonka julkaisi Virgin EMI Records 25. syyskuuta 2015.


title: Carinhall

text: Carinhall oli Hermann Göringin maaseutuasunto ja metsästyslinna. Se rakennettiin suurelle metsästystilalle Berliinin koillispuolelle Schorfheideen Großdöllner Seen ja Wuckerseen väliin Brandenburgin pohjoisosaan.


title: Carinhall

text: Göringin ensimmäisen vaimon, ruotsalaisen Carin Göringin (1888–1931) mukaan nimettyä residenssiä rakennettiin vuodesta alkaen 1933 mittasuhteiltaan valtavaksi mutta muistuttamaan metsästyslinnaa. Sen pääarkkitehti oli Werner March, joka suunnitteli Berliinin olympiastadionin. Carin Göringin ruumis siirrettiin vuonna 1934 alkuperäisestä hautapaikasta Ruotsista Carinhallin alueelle. 1951 löytyi luuranko jota pidettiin Carin Göringin luurankona, ja se vietiin Ruotsiin. 1990-luvulla Karinhallista löytyi kuitenkin toinen luuranko, joka dna-tutkimuksissa on osoitettu Carin Göringin luurangoksi. Se on haudattu Ruotsiin.


title: Carinhall

text: Carinhallissa järjestettiin 10. huhtikuuta 1935 Göringin hääjuhla, kun Göring vihittiin toisen vaimonsa, näyttelijä Emmy Sonnemannin kanssa.


title: Carinhall

text: Carinhalliin päätyi runsaasti saksalaisten eri puolilta miehitettyä Eurooppaa ryöstämiä taideaarteita.


title: Carinhall

text: Görin räjäytytti Carinhallin 28. huhtikuuta 1945 estääkseen sitä joutumasta lähestyvän puna-armeijan käsiin. Taideaarteet oli siirretty etukäteen Berchtesgadeniin.


title: Carinhall

text: Jäljellä on rauniot, muutamia perustuksia ja mahtavat portit.


title: Carinhall

text: Vuonna 1999 ilmestynyt kirja "Görings Reich: Selbstinszenierungen in Carinhall" herätti uuden kiinnostuksen Carinhallia kohtaan. Paikalle tuli aarteenetsijöitä, ja paikasta pelättiin tulevan uusi natsien pyhiinvaelluspaikka. Brandenburgin osavaltionhallinto määräsi Göringin vaimon haudan hävitettäväksi.


title: Kinnarp

text: Kinnarp on taajama Falköpingin kunnassa Ruotsissa noin 11 kilometriä etelään Falköpingistä. Kinnarp kasvoi yhteen Slutarpin kanssa vuonna 1970, ja vuonna 2015 taajamassa oli 962 asukasta. Kinnarp kuuluu Kinnevedin piiriin ja aivan taajaman eteläpuolella sijaitsee Kinnevedin kirkko. Paikkakunnalla toimii huonekaluvalmistaja Kinnarps.


title: Sjarhei Štanjuk

text: Sjarhei Pjatrovitš Štanjuk (, łacinkaksi "Siarhiej Piatrovič Štaniuk" (), , s. 13. elokuuta 1973 Minsk, Valko-Venäjän SNT, Neuvostoliitto, nykyinen Valko-Venäjä) on valkovenäläinen jalkapalloilija. Hän edustaa Venäjän jalkapallon 2. divisioonassa pelaavaa FK Alania Vladikavkazin joukkuetta ja on pelipaikaltaan puolustaja.


title: Joseon-dynastian kuninkaalliset haudat

text: Joseon-dynastian kuninkaalliset haudat ovat 40 hautakammiota 18 paikassa Etelä-Korean pääkaupungissa Soulissa ja sen ympäristössä. Joseon-dynastia rakennutti ne vuosien 1408 ja 1966 välisenä aikana. Ne ovat rakennettu luonnonkauniisiin paikkoihin, usein kukkulan ja joenrannan välille.


title: Joseon-dynastian kuninkaalliset haudat

text: Hautakummut ilmentävät konfutselaista käsitystä esi-isien hautapaikan merkityksestä seuraavien sukupolvien menestykselle. Ne ovat sijoitettu yli neljän mutta alle 40 kilometrin päähän pääkaupunki Hanyangista. Niitä ei laitettu kylien tai kaupunkien välitömään läheisyyteen, etteivät paikalliset asukkaat häiriytyisi haudoilla vierailevista kuninkaallisista. Hautapaikoissa voi olla yksi puolisoiden yhteinen kumpu, tai kaksi tai kolme kumpua vierekkäin tai peräkkäin. Kumpualuetta ympäröi kivimuuri, sitä reunustavat havupuut kolmelta sivulta, ja vartioivat kiviset lammasta ja tiikeriä esittävät patsaat.


title: Taraštša

text: Taraštša () on kaupunki ja piirikeskus Ukrainan Kiovan alueen Taraštšan piirissä, linnuntietä 99 ja maanteitse 115 kilometriä maan pääkaupungista Kiovasta etelään. Vuonna 2017 kaupungissa arvioitiin asuvan 10 799 ja koko piirissä 27 942 henkeä.


title: Suncheon

text: Suncheon (, hanja 順天) on kaupunki Korean demokraattisen kansantasavallan Etelä-Pyeonganin maakunnassa. Vuoden 2008 väestönlaskennan mukaan kaupungissa asui yhteensä 297 317 henkilöä.


title: Suncheon

text: Suncheon sijaitsee Kaechonin kaupungista etelään ja pohjoiseen Pyeongseongista. Kaupungin alue on kukkulaista ja sen läpi kulkee Daedongjoen keskijuoksu. Kaupungin keskusta on syvänteessä ja maan korkeus nousee kohti itää ja länttä. Kaupungin koillisosassa kohoavat Chǒngsǒngvuoriin kuuluvat Sakkat (878 m) ja Kama (414 m). Lännessä sijaitsevat puolestaan Sindǒk (388 m), Kuksa (344 m) ja Toun (441 m). Tammikuun keskilämpötila on -6,7 °C ja elokuun 24 °C. Keskimääräinen vuosittainen sadanta on 1 011,8 mm.


title: Suncheon

text: Vielä ennen Korean sotaa nykyinen Suncheonin alue oli pääasiassa maaseutua. Nykyinen kaupunki on rakennettu vasta suhteellisen hiljattain. Alueella on kalkkikivi ja hiilivarantoja ja niiden hyödyntäminen alkoi kaivoksilla, joita seurasivat tehtaat. Etenkin sementin tuotannosta tuli kaupungin kulmakivi. Hallinnollisesti Suncheonin kaupunki ("si") on perustettu vuonna 1983. 1980-luvulla valmistui Suncheonin vinylontehdas, jonka myötä kaupunkiin muutti asukkaita ympäröivältä seudulta. 1980-luvun jälkeen kaupungin kasvu on ollut kuitenkin hidasta.


title: Suncheon

text: Suncheonin teollisuuden tärkein haara nykyisin on rakennusmateriaalien tuotanto, jonka lisäksi kemikaaliteollisuudella on pitkä historia kaupungissa. Suncheonin sementtikompleksi on Pohjois-Korean suurimpia yrityksiä tuotantokapasiteetissa mitattuna ja se sijaitsee noin 7 kilometriä kaupungin keskustasta itään. Suncheonin vinylonkompleksi yhdistyi mahdollisesti vuoden 2012 jälkeen Suncheonin kemikaalikompleksiksi ja vinylonin tuotanto on lopetettu. Lisäksi kaupungissa on lääke-, elintarvike- ja tekstiiliteollisuutta. Alueella on tärkeitä hiili- ja kalkkikivikaivoksia.


title: Suncheon

text: Suncheonissa toimivien teollisuuslaitosten on esitetty tuottavan kemiallisia aseita ja alueella on myös uraanikaivoksia. Pohjois-Korea on jalostanut uraania 1960-luvulta lähtien Suncheonin ja Pyongsanin lähistöllä.


title: Intersil 6100

text: Intersil 6100 on Intersil-yhtiön kehittämä 12-bittinen mikroprosessori. Suoritin on julkaistu vuonna 1975. Suoritin on valmistettu CMOS-tekniikalla ja toteuttaa Digitalin PDP-8 minitietokoneen käskykannan, mistä johtuen siihen viitataan myös nimellä CMOS-PDP8. Suoritinta on valmistanut myös Harris Corporation. Harris-yhtiön valmistamiin suorittimiin viitataan nimellä Harris HM-6100.


title: Intersil 6100

text: Suorittimessa oli vain kolme rekisteriä: PC, AC ja MQ. Suorittimelle saatava apupiiri 6102 kasvatti muistiavaruuden 4 kilotavusta 32 kilotavuun.


title: Guseong

text: Guseong (, hanja 龜城) on kaupunki Korean demokraattisen kansantasavallan Pohjois-Pyeonganin maakunnassa. Vuoden 2008 väestönlaskennan mukaan kaupungissa asui yhteensä 196 515 henkilöä.


title: Guseong

text: Kaupungin lähistöllä sijaitsee Panghyonin lentotukikohta, jolta Pohjois-Korea on ajoittain tehnyt ohjuskokeita.


title: Guseong

text: Guseong sijaitsee Pohjois-Pyeonganin maakunnan keskiosassa laakson syvänteessä, joka on muodostunut eroosion kuluttaessa graniittia. Kaupungin kautta kulkee Chǒngbangjoki ja sen sivuhaara Tongmun. Kaupungin reunamat muodostuvat kukkulaisesta ja vuoristoisesta maastosta. Alueen korkein vuori on 920 metrin korkeuteen kohoava Chǒngryong Guseongin pohjoispuolella. Lähempänä kaupungin keskustaa maasto on tasaista. Tammikuun keskilämpötila on-7,6 °C ja elokuun 23,6 °C. Guseong on yksi Pohjois-Korean sateisimmista alueista. Keskimääräinen vuosittainen sadanta on 1 290,9 mm.


title: Guseong

text: Goryeon kuningas Gwangjong pyrki laajentamaan hallitsemiaan alueita kohti Jalujokea, mikä johti selkkauksiin kitaanien kanssa. Kitaanit järjestivät sotareken Koreaan, mutta he vetäytyivät sotiessaan samaan aikaan suurempaa Song-dynastiaa vastaan. Kitaanit eivät olleet tarpeeksi kiinnostuneita Džurtšenien asuttamista alueista ryhtyäkseen niiden takia pidempään sotaan. Goryeo rakennutti Jalun itäpuolelle kuusi varuskuntaa, joista yksi oli Kuju eli nykyinen Guseong. Osa alkuperäisestä vuonna 994 rakennetusta linnoituksesta on säilynyt näihin päiviin saakka. Kujun muurin neljästä portista suurin, eteläinen portti, on korjattu ja jälleenrakennettu useaan otteeseen. Viimeisimmät korjaustyöt on tehty vuosina 1836 ja 1979, jälkimmäinen portin tuhouduttua Korean sodan aikana.


title: Guseong

text: Guseongista tehtiin hallinnollisesti kaupunki vuonna 1967. Pohjois-Korea on tehnyt ohjuskokeita Guseongissa sijaitsevalta Panghyonin lentotukikohdasta käsin.


title: Guseong

text: Guseongin sijainti keskellä Pohjois-Pyeonganin maakuntaa tekee siitä liikenteen solmukohdan. Rautatie Jongjusta Chongsuun kulkee Guseongin kautta. Kaupungista on myös tie yhteydet naapurikuntiin.


title: Guseong

text: Noin 22 % Guseongin pinta-alasta on viljelymaata ja alueella harjoitetaan myös karjankasvatusta. Guseongin kanatila on tunnettu Pohjois-Koreassa. Kaupungissa on pyritty kehittämään myös silkin ja hunajan tuotantoa.


title: Guseong

text: Guseongissa on kone- ja tekstiiliteollisuutta. Tunnettuja paikallisen teollisuuden tuotteita ovat esimerkiksi tuulettimet, polkupyörät, koulutarvikkeet ja puutuotteet. Guseongia pidetään myös merkittävänä Pohjois-Korean aseteollisuuden keskuksena, minkä lisäksi alueella sijaitsee uraanikaivoksia.


title: National Semiconductor

text: National Semiconductor oli yhdysvaltalainen puolijohteiden valmistaja, joka on perustettu vuonna 1959.


title: National Semiconductor

text: Sperry Rand haastoi yhtiön oikeuteen pian sen perustamisen jälkeen.


title: National Semiconductor

text: Vuonna 1997 Cyrix yhdistyi National Semiconductoriin. Vuonna 1999 Cyrix myytiin VIA Technologiesille.


title: National Semiconductor

text: Vuonna 2011 yhtiöstä tuli virallisesti osa Texas Instrumentsia.


title: National Semiconductor

text: Yhtiön tuotteita olivat erilaiset komponentit elektroniikkateollisuudelle kuten mikrokontrollerit ja mikroprosessorit.COP400 oli 4-bittinen NMOS-tekniikalla valmistettu suoritin, joka esiteltiin vuonna 1977.


title: Hospitalisti

text: Hospitalisti on erikoislääkäri, joka tulkitsee potilaalle ja omaisille, mitä hoidossa on tapahtunut, mitä parhaillaan on meneillään ja mitä on suunnitteilla. Hänen toimenkuvaansa kuuluu suunnitella potilaan jatkohoitoa ja konsultoida erikoisalojen lääkäreitä. Duodecimin sanastolautakunnassa pohditaan suomenkielistä nimikettä.


title: Hospitalisti

text: Hospitalistin pilottihanke on meneillään syksyllä 2017 Oulun yliopistollisessa sairaalassa. Yliopiston lääketieteellisen tiedekunnan lisäkoulutusohjelma aloitetaan myöhemmin syksyllä 2017.


title: Lego Ninjago Elokuva

text: Lego Ninjago Elokuva () on 3D-tietokoneanimoitu yhdysvaltalais-tanskalainen toimintakomedia, joka on spin-off vuoden 2014 "Lego Elokuvalle" ja perustuu "Lego Ninjago" -tuotesarjasta tuttuihin hahmoihin. Elokuvan tuotti Warner Bros. Animation ja ohjasi Charlie Bean, Paul Fisher ja Bob Logan. Elokuvan ääninäyttelijöinä ovat Dave Franco, Justin Theroux, Fred Armisen, Abbi Jacobson, Olivia Munn, Kumail Nanjiani, Michael Peña, Zach Woods ja Jackie Chan.


title: Pankkiautomaattikortti

text: Pankkiautomaattikortti (myös pikapankkikortti) on kortti, jolla voi nostaa rahaa pankkiautomaatista. Kortilla tehdyt nostot veloitetaan pankkitililtä. Toisin kuin maksukorteilla, pankkiautomaattikortilla ei voi maksaa ostoksia.


title: Pankkiautomaattikortti

text: Pankkiautomaattikortti poikkeaa pankkikortista siten, että pankkikortilla voi automaattinostojen lisäksi maksaa ostoksia. Prepaid-kortista se poikkeaa siten, että pankkiautomaattikortille ei ladata etukäteen rahaa, vaan nosto tapahtuu tililtä.


title: Päivi Kapiainen-Heiskanen

text:
Päivi Kapiainen-Heiskanen on suomalainen tiedetoimittaja ja dokumentaristi. Kapiainen-Heiskanen on käsikirjoittanut, tuottanut ja ohjannut kaksi dokumenttielokuvaa, "Porot kuuluvat tuulelle" (40 min, 2016
) ja "Kun koulu vapautui vankilasta" (2017, 60 min).


title: Päivi Kapiainen-Heiskanen

text: Kapiainen-Heiskanen suoritti diplomikielenkääntäjän tutkinnon Helsingin yliopiston Kouvolan kääntäjänkoulutuslaitoksessa 1983 ja toimittajatutkinnon (sosionomi) Tampereen yliopistossa 1988. Vuonna 2004 hän valmistui Tampereelta yhteiskuntatieteiden maisteriksi pääaineinaan tiedotusoppi ja kansainvälinen politiikka. Hän on työskennellyt Ylen alutoimituksissa Kouvolassa, Tampereella ja Mikkelissä. Sen jälkeen hän toimi Mikkelin ammattikorkeakoulussa kansainvälisten asioiden koordinaattorina ja tuottajana Internetix-verkko-oppimateriaalihankkeessa. Hän oli vuonna 1998 perustamassa myös Osuuskunta Mikkelin Mediaalia, jonka hallituksen puheenjohtajana hän toimii.


title: Päivi Kapiainen-Heiskanen

text: Hän toimi vuosina 1998-2005 Nettiradio Mikaelin / Yle Mikaelin projektipäällikkö-toimituspäällikkönä.


title: Päivi Kapiainen-Heiskanen

text: Vuonna 2015 hän toimi mediatiimin vetäjänä Koneen säätiön rahoittamassa ja Lapin yliopiston Arktisen keskuksen koordinoimassa Saisiko olla ympäristökonfliktisoppaa? -hankkeessa.


title: Päivi Kapiainen-Heiskanen

text: Kapiainen-Heiskanen on opettanut journalismia Mikkelissä, Afganistanissa ja Pietarissa sekä suomea maahanmuuttajille ja vaihto-oppilaille.


title: Salibandyseura Vantage

text: Salibandyseura Vantage (lyh. SBSV) on vantaalainen keväällä 2017 perustettu salibandyn erikoisseura, johon kuuluu tällä hetkellä naisten edustusjoukkue.


title: Salibandyseura Vantage

text: Kaudella 2017-2018 naisten edustusjoukkue pelaa Etelä-Suomen IV-divisioonassa.


title: Jim Paek

text: Jim Paek ( s.7. huhtikuuta 1967 Soul, Etelä-Korea) on korealaissyntyinen kanadalainen entinen jääkiekkoilija, pelipaikaltaan puolustaja, ja nykyinen jääkiekkovalmentaja. Paek toimii nykyisin Etelä-Korean jääkiekkoliiton johtajana ja valmentaa maan miesten jääkiekkojoukkuetta. Paek muutti vanhempiensa ja veljiensä mukana Koreasta Toronton alueelle Kanadaan 1-vuotiaana. Paek on ensimmäinen korealaissyntyinen NHL-pelaaja ja toistaiseksi ainoa korealaissyntyinen Stanley Cup -voittaja. Vuodesta 2011 lähtien Paekilla on ollut myös Yhdysvaltain kansalaisuus.


title: Jim Paek

text: Paek liittyi OHL-seura Oshawa Generalsin joukkueeseen kaudelle 1984–1985. Pittsburgh Penguins varasi hänet vuoden 1985 drafissa 9. kierroksella numerolla 170. Pelattuaan kolme kautta OHL:ssa Paek siirtyi pelaamaan aikuisten sarjoihin IHL:n Muskegon Lumberjacksin joukkueeseen. IHL:ssa Paek pelasi myös kolmen kauden verran ennen debyyttiään NHL:ssa. Kaudella 1990-1991 Paek pääsi pelaamaan kolme ottelua Penguinsin riveissä ja sen lisäksi pelasi 48 ottelua Kanadan maajoukkueen mukana lähinnä Euroopassa. Penguinsin riveissä Paek pelasi lähes neljä kautta. 16. helmikuuta 1994 Penguins kauppasi Paekin ja Marty McSorleyn Los Angeles Kingsin riveihin saaden vaihdossa Tomas Sandströmin ja Shawn McEachernin. Kaliforniassa Paek viihtyi vain kyseisen kauden loppuun ennen kuin Kings kauppasi hänet Ottawa Senatorsille vastineeksi ehdollisesta varausvuorosta vuoden 1995 varaustilaisuudessa. Kaudella 1994–1995 Paek pelasi Senatorsin riveissä 29 ottelussa, joissa hän sai vain kaksi syöttöpistettä. Tähän päättyi myös Paekin ura NHL:ssa. NHL-uran kokonaissaldoksi jäi 217 ottelua joissa hän teki 5 maalia ja antoi 29 maaliin johtanutta syöttöä. Jäähyminuutteja Paekille kertyi 155.


title: Jim Paek

text: Seuraavat viisi kautta Paek pelasi jälleen IHL:ssa, Houstonin, Winnipegin ja Clevelandin riveissä. Kaudelle 2000–2001 Paek teki sopimuksen Englantiin, BISL-joukkue Nottingham Panthersin kanssa. Paek aloitti myös seuraavan kauden Nottinghamissa mutta siirtyi viiden ottelun jälkeen Alaskaan, WCHL-joukkue Anchorage Acesin riveihin. Kaudelle 2002–2003 Paek palasi vielä vuodeksi Nottinghamiin ja päätti pelaajauransa kauden jälkeen.


title: Jim Paek

text: Pelaajauran jälkeen Paek ryhtyi heti valmentajaksi. Ensimmäinen valmennuspesti oli WHA2-liigan Orlando Sealsin päävalmentajana. Sealsin kausi päättyi kuitenkin jo runkosarjaan eikä Paekin sopimusta jatkettu. Seuraavalle kaudelle Paek pääsi High School joukkue St. Edward Highin apuvalmentajaksi. Kaudesta 2005–2006 alkaen Paek toimi peräti yhdeksän kautta AHL-joukkue Grand Rapids Griffinsin apuvalmentajana.


title: Jim Paek

text: 2014 Paek kutsuttiin valmentamaan Etelä-Korean alle 20-vuotiaiden maajoukkuetta ja sen ohessa myös maan miesten maajoukkuetta. Nuorten maajoukkuetta Paek valmensi kaksissa II divisioonan MM-kisoissa. Paekin johdolla Korean miesten maajoukkue voitti 2015 I divisioonan B-lohkon ja nousi A-lohkoon. Ratkaisevassa ottelussa Korea voitti Viron ja samaan aikaan Kroatia vei pisteen Englannilta. 2017 I divisioonan kisoissa Korea sijoittui Itävallan jälkeen toiseksi joka sekin riitti nousuun huipputasolle.


title: Harkovan piiri

text:
Harkovan piiri (; ) on aluehallinnollinen piiri Ukrainan Harkovan alueella. Piirin hallintokeskuksena toimii Harkovan suurkaupunki (1 439 036 as., 2017), joka ei kuitenkaan kuulu Harkovan piiriin.
Harkovan piirin väkiluvuksi arvioitiin 179 858 henkeä (1.1.2017). Heistä kaupunkilaisiksi luokiteltiin runsas kaksi kolmasosaa (121 066 as.), eli Merefan (Мерефа, 22 197 as.) ja Pivdennen (Південне, 7 705 as.) kaupunkien, sekä 14 kaupunkityyppinen taajaman väestö, Kaupunkityyppisiä taajamia piirissä ovat: Babaji (Бабаї, 6 794 as.), Bezljudivka (Безлюдівка, 9 594 as.), Berezivka (Березівка, 1 634 as.), Budy (Буди, 6 071 as.), Vasyštševe (Васищеве, 5 915 as.), Vysokyi (Високий, 10 314 as.), Korotytš (Коротич, 5 127 as.), Kulynytši (Кулиничі, 3 000 as.), Mantšenky (Манченки, 703 as.), Pisotšyn (Пісочин, 23 375 as.), Pokotylivka (Покотилівка, 9 693 as.), Pohan (Рогань, 3 549 as.), Utkivka (Утківка, 1 235 as.) ja H’oroševe (Хорошеве, 4 160 as.).


title: Saksan sotarikokset Belgiassa ensimmäisessä maailmansodassa

text: Saksan keisarikunnan armeija teki ensimmäisessä maailmansodassa Belgian miehityksen yhteydessä siviileihin kohdistuneita sotarikoksia. Englanninkielinen termi Rape of Belgium (”Belgian raiskaus”) luotiin alun perin propagandakäyttöön, mutta myöhempi historiantutkimus on osoittanut termin paikkansapitäväksi.


text: Lontoon sopimus vuodelta 1839 takasi Belgian puolueettomuuden. Saksan Schlieffen-suunnitelmassa sopimusta ei kuitenkaan kunnioitettu, vaan Ranskan armeija pyrittiin saartamaan Belgiaan tehtävän hyökkäyksen avulla. Saksan valtakunnankansleri Theobald von Bethmann Hollweg kutsui Lontoon sopimusta paperinpalaksi ().


text: Saksan hyökätessä Belgiaan ja miehittäessä maan tapettiin noin 6 000 belgialaista ja lähes 18 000 kuoli väestön pakkosiirroissa, vankeudessa ja oikeusistuimien langettamissa kuolemantuomioissa. 25 000 rakennusta tuhottiin vuoden 1914 aikana, ja viidennes Belgian väestöstä (1,5 miljoonaa ihmistä) lähti sotaa pakoon. Leuvenin katolisen yliopiston kirjaston tuhopoltossa paloi 300 000 kirjaa ja käsikirjoitusta.


text: Julmuuksien laajuudesta huolimatta Britannian sotapropagandassa Belgian tapahtumia myös liioiteltiin ja jopa vääristeltiin. Propagandalla pyrittiin lisäämään tavallisten kansalaisten uskoa Saksaa vastaan käytävän sodan oikeutukseen ja houkuttelemaan Yhdysvaltoja liittymään sotaan ympärysvaltojen puolelle. Saksan näkökulmasta siviileihin kohdistuvaa väkivaltaa selitettiin osaksi sillä, että belgialaiset armeijaan kuulumattomat henkilöt ("francs-tireurs") tekivät vastarintaa saksalaisille. Carl von Clausewitzin oppien mukaan siviilejä ei tule suojata sodan vaikutuksilta, vaan heidän kauttaan vihollismaan johtoa voi painostaa antautumaan.


text: Sodan jälkeen ympärysvaltojen edustajat harkitsivat Saksan johtajien tuomitsemista oikeudenkäynnissä. Suunnitelmasta luovuttiin, koska sen arveltiin haittaavan rauhan ylläpitämistä jatkossa. Tuolloin hahmoteltuja ajatuksia toteutettiin kuitenkin toisen maailmansodan jälkeen, kun natsi-Saksan johtajia tuomittiin Nürnbergin oikeudenkäynneissä.


title: Hunsdiecker-reaktio

text: Hunsdiecker-reaktio on kemiallinen reaktio, jossa karboksyylihappojen hopeasuola reagoi halogeenin kanssa muodostaen organohalogenidin ja hiilidioksidia. Ensimmäisen kerran tämäntyyppisen reaktion raportoi venäläinen kemisti Aleksandr Borodin vuonna 1861, mutta se on nimetty saksalaisten Hans ja Cläre Hunsdieckerin mukaan, jotka esittivät reaktion patentissaan vuodelta 1939.


title: Hunsdiecker-reaktio

text: Hunsdiecker-reaktio tapahtuu hyvin monille karboksyylihapoille ja niiden suoloille. Alunperin on käytetty hopeasuoloja, mutta myös elohopea-, tallium- tai mangaanisuolojen käyttäminen on mahdollista. Halogeeneista parhaiten reagoi bromi ja reaktio onkin käytetyin orgaanisten bromidien valmistukseen. Myös kloori ja jodi reagoivat Hunsdiecker-reaktiolla. Hunsdiecker-reaktion reaktiomekanismin ensimmäisessä vaiheessa hopeakarboksylaatin hopeaioni reagoi halogeenin kanssa muodostaen liukenemattoman hopeahalogenidisuolan. Toisena tuotteena reaktiossa muodostuu niinkutsuttu hypohaliitti. Tämä hypohaliitti on epästabiili ja hajoaa homolyyttisesti, jolloin muodostuu orgaaninen radikaali ja halogeeniradikaali. Tästä orgaanisesta radikaalista eliminoituu hiilidioksidimolekyyli ja muodostuu alkyyli- tai aryyliradikaali. Tämä radikaali reagoi halogeenimolekyylin kanssa muodostaen organohalogeeniyhdisteen. Tuotteena syntyvässä organohalogeenissa on yksi hiiliatomi vähemmän kuin lähtöaineessa.


title: Outi Pieski

text: Outi Pieski eli Čiske-Jovsset Biret Hánsa Outi (s. 1973 Helsinki) on saamelainen kuvataiteilija. Hän yhdistää taiteessaan saamelaista käsityötä ja nykytaidetta.


title: Outi Pieski

text: Pieski on kasvanut Helsingissä ja käynyt Helsingin kuvataidelukion. Pieski valmistui aikanaan kuvataideakatemiasta. Hän on opiskellut myös Saamelaisalueen koulutuskeskuksessa Inarissa.


title: Outi Pieski

text: Pieskin lapsuudenkodissa ei puhuttu saamea, vaikka hänen isänsä oli saamelainen. Pieski on halunnut tuoda taiteellaan näkyviin saamelaiskulttuuria. Hän haluaa kiinnittää huomiota globaaliin ilmastonmuutosta koskevaan keskusteluun ja alkuperäiskansojen luontosuhteeseen, sen elvyttämiseen ja turvaamiseen.


title: Outi Pieski

text: Pieski tekee maalauksia ja tilainstallaatioita. Pieski leikittelee väreillä, menetelmillä ja muodoilla, jotka kuuluvat saamelaiskäsityöperinteeseen. Hän kuuluu kolmanteen saamelaiseen kuvataiteilijasukupolveen.


title: Outi Pieski

text: Pieskin taidetta on ollut esillä Suomen lisäksi myös Lontoossa. Lontoon Southbank Centeriin tilattiin Pieskiltä suuri taideteos vuonna 2016.


title: Outi Pieski

text: Vuonna 2010 Pieski sai Valtion kuvataidetoimikunnan kolmivuotisen apurahan. Mäntän kuvataidepalkinnon Pieski sai vuonna 2001. Pieski sai vuonna 2017 Suomen taideakatemian palkinnon ja sen perusteluissa kiiteltiin Pieskin tapaa ammentaa saamelaiskulttuurista ja nostaa esiin samalla vähemmistökulttuurin asiaa. Palkintoon kuului yksityisnäyttely Espoon modernin taiteen museossa Emmassa.


title: Outi Pieski

text: Pieski kuuluu Miracle Workers Collektiveen, joka toteuttaa vuoden 2019 Venetsian taidebiennaaliin Suomen Alvar Aalto paviljongin näyttelyn.


title: Outi Pieski

text: Pieski arvosteli yhdessä Marja Helanderin kanssa Kiasmaa vuonna 2016 taiteilija Jenni Hiltusen tekemän videoteoksen vuoksi, jossa esiintyi vähäpukeisia naisia tanssimassa saamenpuvussa. Pieski vaati yhdessä muiden aktivistien kanssa Nordeaa vetäytymään alkuperäiskansan maille Yhdysvaltoihin Dakotaan rakennettavan öljyputken rahoituksesta vuonna 2016. Hän on myös vastustanut Tenon kalastussopimusta.


title: Åkermans Verkstad

text:
Åkermans Verkstad AB, aiemmin Eslövin insinööritoimisto, on kaivinkoneiden valmistaja.
Åkermanista tuli sotien jälkeen yksi suurimmista ruotsalaisista kaivinkoneiden valmistajista.


title: Yaehun Hwang

text: Yaehun Hwang (tai "Joshua Hwang") (s. 4. tammikuuta 1994 Abbotsford, Brittiläinen Kolumbia, Kanada) on kanadalaissyntyinen korealainen jääkiekkoilija. Hwang pelasi juniorikiekkoa Kanadassa vuoteen 2012 jonka jälkeen siirtyi pelaamaan Koreaan yliopistosarjaan. Vuodesta 2016 Hwang on pelannut Aasian liigaa Daemyung Killer Whalesin riveissä.


title: Yaehun Hwang

text: Hwang edusti Koreaa alle 20-vuotiaiden II divisioonan B-lohkon MM-turnauksessa 2014.


title: Kia Pride

text: Kia Pride on Kian vuosina 1987–2000 valmistama pieni henkilöautomalli. Priden korvaajaksi tuli Kia Rio.


title: Kia Pride

text: Auton suunnitteli Mazda emoyhtiönsä Fordin tarpeisiin, ja se tuli alun perin myyntiin nimellä Ford Festiva. Sitä valmistettiin muun muassa Etelä-Koreassa Kian tehtaalla, joka sai oikeuden myydä autoa omalla nimellään, ja näin syntyi Kia Pride. Vuonna 1988 autosta tuli markkinoille kolmantena versiona Mazda 121, kun Mazda alkoi myydä mallia omalla merkillään. Vuodesta 1993 lähtien iranilainen SAIPA valmisti mallia lisenssillä ja kehitti siitä kaksiovisen lavamallin, jollaista auton alkuperäiset valmistajat eivät tarjonneet.


title: Kenwood

text: Kenwood tarkoittaa:


title: Eau Claire

text: Eau Claire voi tarkoittaa ainakin seuraavia:


title: Maj Karman diskografia

text:
Tämä artikkeli käsittelee Maj Karman diskografiaa.
Sulkeissa ohjaaja ja julkaisuvuosi


title: Maj Karman diskografia

text: Yhtye soittaa Leevi and the Leavingsin kappaleen ”Muotitietoinen” "Melkein vieraissa – Tribuutti Leevi and the Leavingsille" -albumilla. Muotitietoinen on alun perin Leevi and the Leavingsin ensimmäiseltä albumilta "Suuteleminen kielletty".


title: Daemyung Killer Whales

text: Daemyung Killer Whales on on korealainen, vuonna 2016 perustettu jääkiekkoseura, joka pelaa Asia League Ice Hockey ammattilaisliigassa. Seuran kotipaikka on Incheonin satamakaupunki.


title: Hessen (suku)

text: Hessen on saksalainen hallitsijasuku, joka hallitsi nykyisen Hessenin aluetta keskiajalta 1900-luvun alkuun saakka. Kyseessä on alkujaan Brabant-suvun haara. Hessenin sukuun kuului myös yksi Ruotsin kuningas, yksi Bulgarian ruhtinas ja yksi Suomen kuninkaaksi valittu henkilö.


title: Hessen (suku)

text: Suvun alkuperä on kyetty jäljittämään Kaarle Suuren aikoihin saakka, vuonna 840 eläneeseen Maasgaun kreiviin Giselbertiin, josta Brabantin herttuakuntaa hallinnut Brabant-suku polveutuu. Hessenin alue liitettiin 1100-luvulla Thüringenin maakreivikuntaan, jonka maakreivi Henrik Raspe kuoli vuonna 1247 ilman perillistä. Seuranneessa perimyssodassa valtakunnan läntinen osa eli Hessen päätyi hänen veljentyttärelleen Sofialle, Brabantin herttua Henrik II:n puolisolle. Sofia luovutti Hessenin maakreivikunnan pojalleen Henrik Lapselle, josta tuli näin Hessenin suvun kantaisä. Hän sai vuonna 1292 myös valtakunnanruhtinaan arvon. Hessen oli kertaalleen jaettuna kahdelle veljekselle vuosina 1460–1500, mutta yhdistyi uudelleen toisen sukuhaaran sammuttua. Suvun mahtavin hallitsija, vuonna 1567 kuollut maakreivi Filip Jalomielinen määräsi testamentillaan Hessenin jaettavaksi hänen neljän poikansa kesken, jolloin syntyivät eri sukuhaarojen hallitsemat maakreivikunnat Hessen-Kassel, Hessen-Darmstadt, Hessen-Rheinfels ja Hessen-Marburg. Näistä Hessen-Rheinfelsin sukuhaara sammui jo vuonna 1583 ja Hessen-Marburgin haara vuonna 1604, ja niiden maat jaettiin kahden jäljelle jääneen maakreivikunnan kesken.


title: Hessen (suku)

text: Hessen-Kasselin kruununprinssi Fredrik valittiin vuonna 1720 Ruotsin kuninkaaksi, sillä hän oli Ruotsin sammuneen pfalzilaisen hallitsijasuvun viimeisen hallitsijan, kuningatar Ulriika Eleonooran puoliso. Fredrik I:stä tuli vuonna 1730 myös Hessen-Kasselin maakreivi, mutta maiden välinen personaaliunioni purkautui hänen kuoltuaan lapsettomana vuonna 1751. Hessen-Kassel korotettiin vuonna 1803 Hessenin vaaliruhtinaskunnaksi ja se säilytti ainoana entisenä vaaliruhtinaskuntana tämän nimen myös sen jälkeen, kun Pyhä saksalais-roomalainen keisarikunta oli lakkautettu vuonna 1806. Napoleonin valloittama vaaliruhtinaskunta yhdistettiin vuonna 1807 Westfalenin kuningaskuntaan, mutta se sai itsenäisyytensä takaisin Wienin kongressissa 1815. Vuoden 1866 Preussin–Itävallan sodassa vaaliruhtinas Fredrik Vilhelm asettui Itävallan puolelle, minkä seurauksena Preussi valloitti koko vaaliruhtinaskunnan ja liitti sen itseensä. Hessen-Kasselit menettivät tällöin valtakuntansa ja vaaliruhtinaan arvon, mutta suvun päämies sai pitää vanhan maakreivin arvon sekä henkilökohtaisen omaisuuden ja linnansa Kasselissa. Fredrik Vilhelmin kuoltua lapsettomana vuonna 1875 Hessen-Kasselin suvun päämiehen asema siirtyi siitä erkaantuneelle Hessen-Rumpenheimin sukuhaaralle.


title: Hessen (suku)

text: Maakreivin arvon tuleva perijä ja Saksan keisari Vilhelm II:n lanko Friedrich Karl valittiin vuonna 1918 Suomen kuninkaaksi, mutta hän ei ehtinyt ottaa kruunua vastaan ennen kuin Suomen kuningaskuntahanke kariutui. Koko Hessenin suvun nykyinen päämies on hänen pojanpojanpoikansa, maakreivi Heinrich Donatus von Hessen (s. 1966).


title: Hessen (suku)

text: Pisimpään Hessenin suku pysyi vallassa Hessen-Darmstadtissa, joka vuonna 1806 korotettiin Hessenin suurherttuakunnaksi. Hessen-Darmstadtista erotettiin vuonna 1622 Hessen-Homburgin maakreivikunta, jota hallinnut sukuhaara sammui vuonna 1866. Alue palautui Hessen-Darmstadtille, joka luovutti sen vielä samana vuonna Preussille. Vuodesta 1871 Hessenin suurherttuakunta kuului itsehallinnollisena osana Saksan keisarikuntaan. Suvun viimeinen hallitsija oli suurherttua Ernst Ludvig, joka syrjäytettiin vuoden 1918 vallankumouksen yhteydessä. Hänen sisarensa oli viimeinen Venäjän keisarinna Aleksandra Fjodorovna. Hessen-Darmstadtin sukuhaara sammui mieslinjalta vuonna 1968. Sen viimeinen päämies Ludwig von Hessen oli vuonna 1960 adoptoinut Hessen-Kasselin sukuhaaran silloisen päämiehen Moritz von Hessenin, joka peri siten molempien sukuhaarojen aatelisarvot.


title: Hessen (suku)

text: Battenbergin suku on Hessen-Darmstadtin suvun haara, joka sai alkunsa vuonna 1851 Hessenin suurherttua Ludvig II:n pojan, prinssi Alexanderin solmittua morganaattisen avioliiton kreivitär Julia von Hauken kanssa. Tähän sukuun kuului muun muassa Bulgarian ruhtinaana vuosina 1879–1886 toiminut Aleksanteri I. Englannissa Battenbergit muuttivat vuonna 1917 nimensä muotoon "Mountbatten".


title: SK Group

text: SK Group on yksi Etelä-Korean suurimmista monialayrityksistä. Vuonna 2017 se ohitti Hyundai Motorsin ja kasvoi maan toiseksi suurimmaksi yritysryppääksi osakkeiden arvolla mitattuna. Suurin on edelleen Samsung.


title: SK Group

text: Sk Groupia johtaa yhtiön perustajan Chey John-hyunin poika Chey Tae-won. Se aloitti tekstiilialalla mutta laajeni sitten öljynjalostukseen ja tietoliikenteeseen. Sen tytäryhtiöistä SK Telecom on Korean suurin matkapuhelinyhtiö, ja SK Hynix on yksi maailman suurimpia puolijohdemuistien valmistajia.


title: SK Group

text: Vuonna 2014 perustajan kaksi poikaa, Chey Tae-won ja Chey Jae-won, tuomittiin vankeuteen kavalluksesta ja avunannosta. Presidentti Park Geun-hye armahti heidät vuonna 2015. Vuonna 2017 heitä kuulusteltiin lahjonnasta epäiltyinä.


title: Perejaslav-H’melnytskyin piiri

text: Perejaslav-H’melnytskyin piiri (; ) on yksi Ukrainan Kiovan alueen hallinnollisista piireistä. Se sijaitsee noin 60–110 kilometriä Kiovasta kaakkoon. Piirin väestö asuu maaseudulla; väkiluvuksi arvioitiin 28 096 (1.1.2017). Piirin hallintokeskus on Perejaslav-H’melnytskyi (27 548 as., 2017), joka ei kuitenkaan kuulu piiriin.


title: Wham Rap! (Enjoy What You Do)

text: Wham Rap! (Enjoy What You Do) on yhdysvaltalaisen pop-duo Wham!in ensimmäinen single, joka julkaistiin vuonna 1982 albumilta "Fantastic". Kappaleen ovat sanoittaneet yhtyeen jäsenet George Michael ja Andrew Ridgeley. Kappale nousi ilmestyessään Britannian singlelistan kahdeksannelle sijalle. Irlannissa se ylsi singlelistan kolmannelletoista sijalle.


title: Wham Rap! (Enjoy What You Do)

text: Syyskuussa 2017 kappaleen vuoden 1986 versiota käytettiin H&M:n mainoskampanjassa.


title: Jouni Martikainen

text: Jouni Martikainen valittiin Askolan kunnanjohtajaksi lokakuussa 2016 hänen toimittua vt. kunnanjohtajana saman vuoden maaliskuusta lähtien. Koulutukseltaan Martikainen on diplomi-insinööri.


title: Bump-stock

text: bump-fire on ampumatekniikka, jossa puoliautomaattisen kiväärin rekyyliä hyödynnetään niin, että sen tulinopeutta saadaan kasvatettua. Ampuja työntää asetta tukikädellään eteenpäin ja liipasinsormi pysyy paikallaan. Näin liipasimen kontaktia liipasinsormeen saadaan nopeutettua. Muilla kuin hyvin lyhyillä etäisyyksillä osumatarkkuus kärsii merkittävästi. Tekniikkaa voi käyttää myös puoliautomaattisen pistoolin kanssa.


title: Bump-stock

text: Lisävarustus, jota englanniksi kutsutaan nimellä "bump-stock", sisältää edestakaisen liikkeen sallivan tukin ja lepotason liipasinsormelle. Vaikka varustus ei sisällä jousia, se pystyy kalifornialaisen demokraattisenaattorin Dianne Feinsteinin mukaan kasvattamaan puoliautomaattisen kiväärin tulinopeuden 400–800 laukaukseen minuutissa.


title: Bump-stock

text: Vaikka lisävarustus käytännössä tekee aseesta tulinopeudeltaan konetuliaseen, se oli 2017 laillinen myyntituote Yhdysvalloissa ja nousi uutisiin Las Vegasin joukkosurman yhteydessä.


title: Pikselöinti

text: Pikselöinti on kuvien tai videoiden sumentamista, jossa useita lähekkäin olevia pikseleitä jaetaan osioihin, jotka sumennetaan yksivärisiksi. Pikselöintiä käytetään muun muassa silloin, kun on tarpeen piilottaa kuvassa tai videossa näkyviä esiintyviä henkilöitä tunnistamattomaksi tai sensuroida kuvassa tai videossa näkyvät sukupuolielimet tai rinnat. Vuonna 2016 Cornellin ja Teksasin yliopistoiden tutkijat kehittävät neuroverkkoja hyödyntävään tekoälyyn perustuvan tekniikan, jolla valokuvan pikselöidyt osat saa muunnettua tunnistettaviksi.


title: Bootlen rautatieasema

text: Bootlen rautatieasema on rautatieasema Bootlen kylässä Cumbriassa, Englannissa. Se sijaitsee Cumbrian Coast Linen varrella.


title: Bootlen rautatieasema

text: Asema avattiin 8. heinäkuuta 1850. Sitä käytti 12 172 matkustajaa kaudella 2015–2016.


title: Juice Crew

text: Juice Crew oli yhdysvaltainen hip hop -kollektiivi, jonka muodostivat pääosin Queensbridgen asuntoalueelta kotoisin olevat artistit 1980-luvun puolivälissä. Kollektiivin perustivat Marley Marl ja Mr. Magic. Juice Crew auttoi luomaan uraa artisteille, kuten Big Daddy Kane￼lle, Biz Markielle, Masta Acelle ja Kool G Rapille, ja kollektiivia yleisesti pidetään vaikuttavana rap-musiikin saralla.


title: Juice Crew

text: Juice Crewilla oli "Bridge Wars" -nimellä tunnettu riita KRS Onen Boogie Down Productions -ryhmän kanssa, ja molemmat osapuolet julkaisivat kappaleita, joissa he "dissasivat" toisiaan. Riita sovittiin virallisesti vuonna 2007, ja Marley Marl ja KRS One julkaisivat yhteisalbumin "Hip Hop Lives."


title: Disco Ensemblen diskografia

text: Tämä artikkeli käsittelee Disco Ensemblen diskografiaa.


title: Ernst August (Hannoverin vaaliruhtinas)

text: Ernst August (20. marraskuuta 1629 Herzberg am Harz – 23. tammikuuta 1698 Herrenhausen) oli ensimmäinen Hannoverin vaaliruhtinas vuosina 1692–1698. Hän oli myös Ison-Britannian kuninkaan Yrjö I:n isä.


title: Ernst August (Hannoverin vaaliruhtinas)

text: Ernst Augustin isä oli Braunschweig-Lüneburgin herttua Yrjö, joka hallitsi Hannoverin kaupungin ympärille luotua Calenbergin ruhtinaskuntaa. Isänsä nuorimpana poikana Ernst August pyrki alkujaan kirkolliselle uralle ja hänet vihittiin 1661 Osnabrückin ruhtinaspiispaksi. Hänen kolme vanhempaa veljeään ehtivät vuoronperään hallita Calenbergia, mutta kahden veljen kuoltua lapsettomina ja kolmannen veljen Yrjö Vilhelmin siirryttyä hallitsemaan rinnakkaista Lüneburgin ruhtinaskuntaa Ernst August tuli vuonna 1679 Calenbergin hallitsijaksi. Hän sääti kolme vuotta myöhemmin primogenituuriin perustuneen kruununperimyksen. Hän sai vuonna 1692 suostuteltua Pyhän saksalais-roomalaisen keisarikunnan keisarin Leopold I:n antamaan hänelle vaaliruhtinaan arvon luvattuaan tukea keisaria sodassa turkkilaisia vastaan. Muut valtiot vastustivat äänekkäästi uuden vaaliruhtinaskunnan perustamista, mutta päätöstä ei peruttu. Hannoverin vaaliruhtinaskuntaan yhdistettiin vuonna 1705 myös Lüneburg ja Saksi-Lauenburg, kun niitä hallinnut Yrjö Vilhelm kuoli myös pojattomana.


title: Ernst August (Hannoverin vaaliruhtinas)

text: Ernst August oli vuonna 1658 nainut Pfalzin vaaliruhtinas Fredrik V:n ja Elisabet Stuartin yhteisen tyttären Sofian, joka oli siis Englannin kuningas Jaakko I:n tyttärentytär. Englannissa vuonna 1701 säädetty vallanperimyslaki Act of Settlement määräsi Ernst Augustin ja Sofian pojan Yrjö Ludvigin Englannin kruununperijäksi, koska hän oli naislinjan kautta Stuartien jälkeläinen. Tämän seurauksena Hannoverin suku tuli aikanaan nousemaan Englannin valtaistuimelle.


title: Jeffrey C. Hall

text: Jeffrey Connor Hall (s. 3. toukokuuta 1945 New York, New York, Yhdysvallat) on yhdysvaltalainen perinnöllisyystieteilijä ja kronobiologi. Hall on tutkinut urallaan erityisesti "Drosophila"-suvun kärpäsiä. Niistä hän onnistui eristämään Michael Rosbashin kanssa sisäistä kelloa koodaavan period-geenin. Sisäiseen kelloon liittyvien löydöksien ansiosta Hall on palkittu muun muassa Nobelin fysiologian tai lääketieteen palkinnolla.


title: Jeffrey C. Hall

text: Jeffrey C. Hall syntyi Brooklynissä vuonna 1945. Hän varttui Washingtonin esikaupunkialueella, missä hänen isänsä työskenteli Associated Pressille Yhdysvaltain senaatista vastaavana toimittajana.


title: Jeffrey C. Hall

text: Hall suunnitteli lääketieteen opintoja, kun hän aloitti 1963 Amherst Collegessa. Puolivälissä kandidaatin tutkintoa hän kiinnostui lääketieteen sijaan muista tieteen aloista. Amherst Collegessa hän toimi jo mahlakärpäsiä tutkineen perinnöllisyystieteilijä Philip Ivesin tutkimusapulaisena. Ylempää korkeakoulututkintoa varten Hall muutti 1967 Washingtonin yliopistoon. Sieltä hän valmistui tohtoriksi 1971.


title: Jeffrey C. Hall

text: Hall jatkoi väitöskirjan jälkeistä tutkimusta "Drosophila"-suvun kärpäsistä. Hän kuitenkin jätti 1974 California Institute of Technology, ennen kuin oli julkaissut yhtään tutkimusta ja siirtyi Brandeisin yliopistoon.


title: Jeffrey C. Hall

text: Caltehcissä Hall oli työskennellyt Seymour Benzerin laboratoriossa. Siellä hän oli jo aloittanut "Drosophila"-kärpästen soidinkäyttäytymisen tutkimisen. Hall aloitti 1970-luvun puolivälissä yhteistyön Münchenin yliopiston Florian von Schilcherin kanssa. He tutkivat yhdessä omilla tahoillaan kärpästen soidinlaulun yhteyttä sukupuoleen. Heidän kokeensa mahdollistivat niiden hermojärjestelmän alueiden kartoittamista, jotka vaikuttivat soidinlauluihin.


title: Jeffrey C. Hall

text: Väitöskirjan jälkeistä tutkimusta tehnyt Bambos Kyriacou liittyi 1970-luvun lopulla Hallin laboratorion henkilökuntaan. Kyriacou havaitsi, että "Drosophila"-kärpästen soidinlaulun rytmi seuraa noin minuutin välein toistuvaa kaavaa. He alkoivat tämän jälkeen tutkia Ron Konopkan löytämän vuorokausirytmiin vaikuttavan period-geenin vaikutusta lauluun. Hallin ryhmä, joka työskenteli läheisessä yhteistyössä Michael Rosbashin kanssa, onnistui 1984 eristämään period-geenin. Samoihin aikoihin siinä onnistui myös Michael W. Youngin ryhmä.


title: Jeffrey C. Hall

text: Hall ja Rosbah jatkoivat työtä period-geenin parissa ja pyrkivät löytämään muita molekyyliprosesseja, joihin se vaikuttaa. He löysivät seuraavaksi geeniin liittyvän lähetti-RNA:n. Hall ja Rosbah julkaisivat tuloksensa vuonna 1990. Vuosikymmenen työn seurauksena sisäisen kellon molekyylimekanismit tulivat paremmin tunnetuksi. He jatkoivat sisäisen kellon tutkimusta edelleen 1990-luvulla laajentamalla aihettaan käsittämään myös viittä muuta siihen liittyvää geeniä.


title: Jeffrey C. Hall

text: Hall oli vuosina 2004–2012 Mainen yliopiston ylimääräisenä professorina. Mainessa hän lisäksi toimi 2008–2010 neurogenetiikan Libra-professorina.


title: Jeffrey C. Hall

text: Hall on saanut urallaan useita palkintoja. Vuonna 2011 hänelle myönnettiin Louisa Gross Horwitz -palkinto, 2012 Gairdner-säätiön kansainvälinen palkinto, 2013 Shaw-palkinto ja Wiley-palkinto sekä vuonna 2017 Nobelin fysiologian tai lääketieteen palkinto. Nobelin palkinnon jakoivat hänen kanssaan Michael Rosbash ja Michael W. Young. Palkinto annettiin sisäisen kellon molekyylimekanismien löytämisestä.


title: Mnet

text: Mnet (lyhenne sanoista Music network) on eteläkorealainen nuorisolle suunnattu musiikkitelevisiokanava, jonka omistaa CJ Groupin alainen CJ E&M.


title: Mnet

text:
CJ E&M:n keskusstudio sijaitsee Mapossa Soulissa. Siellä kuvataan monet Mnetin ohjelmat, ja monien selviytymissarjojen tapahtumat kuvataan siellä.
Mnetin kansainvälinen internetsivusto on nimeltään MWave.


title: Samuli Ratinen

text: Samuli Ratinen (s. 13. huhtikuuta 1998 Saarijärvi) on suomalainen jääkiekkoilija, joka pelaa SM-liigajoukkue JYPissä. Hän on pelipaikaltaan vasen laitahyökkääjä.


title: Samuli Ratinen

text: Ratinen on Saarijärven NMKY:n kavsatti. Hän siirtyi juniorina sittemmin Jyvässeudun Kiekossa, josta Ratinen siirtyi edelleen JYPin nuorempiin C-nuoriin kaudeksi 2012–2013. Kaudella 2013–2014 Ratinen oli C-nuorten SM-karsinnoissa joukkueensa paras pistemies ja jakoi JYPin sisäisen maalipörssin voiton Paavo Pakarisen kanssa tehoilla 11+10=21. Hän voitti kauden päätteeksi C-nuorten SM-pronssia. Kaudella 2015–2016 Ratinen oli JYPin B-nuorten paras pistemies, maalintekijä ja syöttäjä tehoilla 24+32=56, joilla hän sijoittui koko B-nuorten SM-sarjan pistepörssissä seitsemänneksi. Ratinen voitti kauden päätteeksi B-nuorten SM-pronssia. Hänet valittiin kauden päätteeksi sarjan toiseen tähdistökentälliseen.


title: Samuli Ratinen

text: Kaudella 2016–2017 Ratinen voitti JYPin A-nuorten sisäisen piste- ja syöttöpörssin tehoilla 14+33=47, joilla hän jakoi koko A-nuorten SM-liigan pistepörssin yhdeksännen sijan Jokereiden Jaakko Heikkisen kanssa. Hän debytoi kauden aikana myös miesten peleissä pelattuaan seitsemän Mestis-ottelua JYP-Akatemiassa jääden ilman tehopisteitä.


title: Samuli Ratinen

text: Toukokuussa 2017 Ratinen teki JYPin kanssa kaksivuotisen SM-liigasopimuksen. Hän aloitti kautensa seuran A-nuorissa, joiden paras syöttäjä ja kolmanneksi paras pistemies Ratinen oli tehoilla 16+29=45. Hän teki JYPissä miesten pääsarjadebyyttinsä Mestarien liigassa 3. lokakuuta 2017 valkovenäläistä H’K Njoman Hrodnaa vastaan. Ratinen merkittiin JYPin nelosketjun vasempaan laitaan Valtteri Hotakaisen ja Joel Sundin viereen. Hän sai ottelussa jääaikaa 4.59 minuuttia. SM-liigadebyyttinsä Ratinen teki 30. tammikuuta 2018 Vaasan Sportia vastaan. Hänet merkittiin JYPin toisen ketjun vasempaan laitaan Juha-Pekka Hytösen ja Ossi Louhivaaran viereen. Ratinen sai ottelussa jääaikaa 7.37 minuuttia, mutta hänen otteluunsa mahtui myös 2+10-minuutin arvoinen rangaistus, kun Ratinen taklasi toisessa erässä Sportin Ari Gröndahlia selästä. Hän pelasi JYPin SM-liigajoukkueessa kauden aikana kaikkiaan kolme runkosarja- ja kaksi CHL-ottelua ilman tehopisteitä. Ratinen voitti CHL:n mestaruuden. Syyskuun 2017 lopulla hän pelasi kaksi ottelua lainalla Mestis-joukkue Rovaniemen Kiekossa. Ratinen pelasi samaa sarjaa kauden loppuun myös KeuPa HT:ssä, jossa hän voitti Mestiksen mestaruuden.


title: Samuli Ratinen

text: Maaliskuussa 2018 Ratinen teki JYPin kanssa 2+1-vuotisen jatkosopimuksen. Hän teki ensimmäisen miesten pääsarjamaalinsa Mestarien liigan kauden 2018–2019 avausottelussa 30. elokuuta 2018 vieraissa slovakialaista HC Banská Bystricaa vastaan. SM-liigassa Ratinen avasi maalitilinsä heti kahdella osumalla runkosarjan viidennellä kierroksella 22. syyskuuta 2018 vieraissa Porin Ässiä vastaan. Hänen toinen osumansa jäi JYPin 1–2-voittoon päättyneen ottelun ratkaisumaaliksi.


title: Samuli Ratinen

text: Ratinen on pelannut 18 nuorten ja viisi poikien maaottelua.


title: Michael W. Young

text: Michael Warren Young (s. 28. maaliskuuta 1949 Miami, Florida, Yhdysvallat) on yhdysvaltalainen biologi, joka on tutkinut koko uransa Rockefeller-yliopistossa "Drosophila"-suvun kärpästen sisäistä kelloa. Hänen laboratoriossaan on löytynyt useita kronobiologisesti merkittäviä geenejä ja proteiineja. Young palkittiin työstään vuonna 2017 Nobelin fysiologian tai lääketieteen palkinnolla.


title: Michael W. Young

text: Michael Young syntyi 1949 Miamissa, mihin hänen vanhempansa olivat muuttaneet tykästyttyään häämatkallaan Floridan lämpimään säähän. Hänen isänsä vastasi Olin Corporationilla alumiiniharkkojen myynnistä Yhdysvaltain kaakkoisosissa, ja hänen äitinsä työskenteli lakitoimiston sihteerinä. Michaelin sisko Denise syntyi 1951.


title: Michael W. Young

text: Young kiinnostui jo noin 12-vuotiaana biologisista kelloista, kun hän näki eksoottisen kasvin, jonka kukat aukesivat vain öisin. Perhe muutti Dallasiin, kun Michael oli high schoolissa.


title: Michael W. Young

text: Korkeakouluopintoja Young kävi Texasin yliopistossa, Austinissa, mistä hän sai 1971 alemman korkeakoulututkinnon biologiasta ja mistä hän valmistui 1975 filosofian tohtoriksi perinnöllisyystieteestä.


title: Michael W. Young

text: Väitöskirjan jälkeisen tutkimuksen Young suoritti 1975–1977 Stanfordin yliopiston lääketieteellisessä tiedekunnassa. Hän työskenteli Dave Hognessin laboratoriossa, jossa käytettiin uutta yhdistelmä-DNA-tekniikkaa "Drosophila"-suvun kärpästen tutkimiseen.


title: Michael W. Young

text: Young sai vuonna 1978 oman laboratorion Rockefeller-yliopistosta, missä hän aloitti assistenttina. Vuonna 1984 hänestä tuli apulaisprofessori ja vuonna 1988 professori.


title: Michael W. Young

text: Young alkoi tutkia period-geeniä, josta hän oli kuullut jo Texasin yliopistossa tehdessään "Drosophila"-kärpästen geenitutkimusta. Hän onnistui vuonna 1983 löytämään geenin laboratoriossa työskennelleen postdoc-tutkijan Ted Bargiellon avustuksella. Young on käytännössä koko uransa tutkinut sisäiseen kelloon vaikuttavia geenejä ja sen molekyylibiologiaa. Hänen laboratoriossaan on löytynyt useita "Drosophila"-kärpästen sisäiseen kelloon vaikuttavia geenejä ja proteiineja.


title: Michael W. Young

text: Young on palkittu löydöksistään useilla palkinnoilla. Vuonna 2009 hän sai neurotieteen Gruber-palkinnoon, 2011 Louisa Gross Horwitz -palkinnon, 2012 Massry-palkinnon, 2013 Shaw-palkinnon sekä Wiley-palkinnon ja 2017 Nobelin fysiologian tai lääketieteen palkinto. Nobelin palkinnon jakoivat hänen kanssaan Michael Rosbash ja Jeffrey C. Hall. Palkinto annettiin sisäisen kellon molekyylimekanismien löytämisestä.


title: Ržyštšiv

text: Ržyštšiv (, ) on kaupunki Ukrainan Kiovan alueella, linnuntietä 65 ja maanteitse 80 kilometriä maan pääkaupunki Kiovan keskustasta kaakkoon. Dneprin lounaisrannalla sijaitseva Ržyštšiv on suoraan Kiovan alueen alainen kaupunki. Sen väkiluvuksi arvioitiin 7 447 (2017).


title: Niklas Nordgren

text: Niklas Nordgren voi tarkoittaa seuraavia henkilöitä:


title: National Semiconductor SC/MP

text: SC/MP (lyhenne sanoista "Single Chip/Micro Processor" tai "Simple Cost-effective MicroProcessor", lempinimeltään "Scamp") on National Semiconductorin valmistama 8-bittinen mikroprosessori.


title: National Semiconductor SC/MP

text: SC/MP:ssä oli 16-bittiset osoitteet ja sen osoiteväylä jakoi neljä "linjaa" dataväylän kanssa. Suorittimessa ei ollut pino-osoitinta ("stack pointer") tai tukea alirutiineille. Suorittimen korvasivat myöhemmin COP4 (4-bittinen) ja COP8 (8-bittinen).


title: National Semiconductor SC/MP

text: SC/MP oli suunniteltu toimimaan usean suorittimen yhdistelmissä.


title: Harold Acton

text: Harold Mario Mitchell Acton CBE (5. heinäkuuta 1904 Firenze, Italia – 27. helmikuuta 1994 Firenze) oli brittiläinen kirjailija, tutkija ja esteetikko.


title: Harold Acton

text: Sir Harold Actonin isä oli Napolissa syntynyt, brittiaateliseksi väitetty taidekauppias Arthur Mario Acton, ja äiti yhdysvaltalainen Hortense Mitchell, varakkaan pankkiiriperheen perillinen Chicagosta. He tapasivat vuonna 1896 Arthur Actonin vieraillessa konsultoimassa perheen uuden pankkirakennuksen italialaistyylisten koristeiden tekoa. Naimakauppa perijättären kanssa mahdollisti Arthur Actonille upean renessanssivillan La Pietran hankinnan Firenzen kukkuloilta. Poika Harold kävi Wixenfordin yksityiskoulua Englannin Berkshiressä, kansainvälistä koulua Genevessä sekä Eton Collegea ja opiskeli sitten kirjallisuutta Oxfordin yliopiston Christ Churchissä. Siellä hänen opiskelijatovereitaan oli muiden muassa Evelyn Waugh, jonka sanotaan ottaneen homoseksuaalisesta Actonista piirteitä tunnetuimman teoksensa "Menneen maailman" Anthony Blanche -hahmoon.


title: Harold Acton

text: Harold Actonia pidettiin 1920-luvulla yhtenä tyypillisimmistä ”dandy-esteeteistä”. Hänen tärkeimpiä teoksiaan ovat kaksiosaiset muistelmat "Memoirs of an Aesthete" (1948 ja 1970), mutta hän kirjoitti myös kaunokirjallisuutta. Vuosina 1932–1939 Harold Acton asui Kiinassa ja tutki maan runoutta. Lisäksi monien hänen kirjojensa aiheena on Italia.


title: Niklas Nordgren (suomalainen jääkiekkoilija)

text: Niklas Nordgren (s. 4. toukokuuta 2000 Helsinki) on suomalainen jääkiekkoilija, joka edustaa SM-liigajoukkue Helsingin IFK:ta. Hän on pelipaikaltaan oikea laitahyökkääjä. "Kiekkoareena" -sivuston toimittaja Miika Arposen mukaan Nordgren on ikäluokkansa lupaavimpia maalintekijöitä Suomessa. Arposen mukaan hän luottaa pienikokoisena pelaajana hyvään luisteluunsa, kiekonkäsittelytaitoonsa ja laukaukseensa. Nordgren laukoo oikealta.


text: Nordgren aloitti jääkiekkoilun Helsingin Kojooteissa, mutta hän on varsinaisesti Helsingin IFK:n kasvatti. Nordgren oli kaudella 2015–2016 seuran B-nuorten paras maalintekijä ja hän jakoi joukkueen sisäisen pistepörssin voiton Teemu Engbergin kanssa tehoilla 23+21=44. Nordgren jakoi koko B-nuorten SM-sarjan maalipörssin kymmenennen sijan Bluesin Markus Lahtisen ja SaiPan Joona Lankisen kanssa. Hän vahvisti kauden aikana myös HIFK:n C-nuoria. Nordgren jakoi koko C-nuorten SM-sarjan pudotuspelien pistepörssin voiton TPS:n Matias Maccellin kanssa tehoilla 6+5=11. Hän oli myös HIFK:n paras maalintekijä.


text: Kaudella 2016–2017 Nordgren oli seuran A-nuorten paras pistemies tehoilla 13+26=39. Hän jakoi seitsemällä osumallaan A-nuorten SM-liigan pudotuspelien maalipörssin toisen sijan HPK:n Niilo-Kustaa Määtän kanssa edellään vain Lukon Eetu Koivistoinen.


text: Toukokuussa 2017 Nordgren teki HIFK:n kanssa nelivuotisen SM-liigasopimuksen. Vain 17-vuotias Nordgren teki miesten pääsarjadebyyttinsä Mestarien liigassa 3. lokakuuta 2017 vieraissa puolalaista Cracovia Krakówia vastaan. Hänet merkittiin heti HIFK:n kakkosketjun vasempaan laitaan Micke Åstenin ja Juha-Pekka Haatajan viereen. Hän sai ottelussa jääaikaa 12.34 minuuttia. Nordgren onnistui tekemään HIFK:n 0–6-voittoon päättyneessä ottelussa heti myös kypärätempun. Hänen ensimmäinen osumansa jäi joukkueen voittomaaliksi ja se syntyi jo Nordgrenin toisessa vaihdossa ajassa 3.32. SM-liigadebyyttinsä hän teki HIFK:n seuraavassa ottelussa 5. lokakuuta 2017 vieraissa Vaasan Sportia vastaan. Nordgren merkittiin taas joukkueensa kakkosketjuun Jarkko Malisen ja Juha-Pekka Haatajan viereen. Hän sai ottelussa jääaikaa 12.23 minuuttia.


text: Nordgren pelasi kauden 2017–2018 aikana SM-liigassa 15 runkosarjaottelua tehden kolme syöttöpistettä. CHL:ssä hän pelasi kaksi ottelua tehopistein 4+2=6, jotka riittivät HIFK:n sisäisen pistepörssin voittoon. Nordgren voitti myös joukkueen sisäisen tehotilaston lukemalla +6. Hän pelasi suurimman osan kaudesta HIFK:n A-nuorissa, joiden toiseksi paras maalintekijä Nordgren oli Janne Hämäläisen jälkeen tehoilla 13+29=42. Pudotuspeleissä hän oli joukkueen paras pistemies ja maalintekijä tehoilla 6+4=10. Nordgren voitti A-nuorten SM-pronssia. Hän vahvisti myös HIFK:n B-nuoria pudotuspeleissä. Nordgren voitti koko B-nuorten SM-sarjan pudotuspelien piste-, maali- ja syöttöpörssin tehoilla 6+7=13. Hän voitti B-nuorten Suomenmestaruuden.


text: Chicago Blackhawks varasi Nordgrenin kolmannella kierroksella 74. pelaajana . Hän kärsi samana kesänä kuitenkin lonkkavaivoista ja haki alkukauden 2018–2019 pelituntumaa HIFK:n A-nuorista. Nordgren pelasi SM-liigassa kauden ensimmäisen ottelunsa 4. lokakuuta 2018 Mikkelin Jukureita vastaan, jolloin hän teki liigauransa avausmaalin. Nordgrenin osuma ratkaisi HIFK:lle 4–3-voiton. Ottelussa juhlistettiin 70 vuotta täyttänyttä HIFK-legenda Heikki Riihirantaa, joka valitsi Nordgrenin ottelun Alumnien tähtien ykköstähdeksi.


text: Nordgren pelasi alle 18-vuotiaiden MM-kilpailuissa vuonna 2018, jolloin hän voitti maailmanmestaruuden. Nordgren voitti koko turnauksen maalipörssin ja jakoi Suomen sisäisen pistepörssin voiton Kaapo Kakon kanssa tehoilla 8+2=10. Hänet valittiin turnauksen tähdistökentälliseen. Valmennus valitsi Nordgrenin Suomen turnauksen yhdeksi kolmesta parhaasta pelaajasta. Hänet valittiin myös Tšekkiä vastaan pelatun alkulohkon ottelun päätteeksi joukkueensa ottelun parhaaksi pelaajaksi. Nordgren ratkaisi Suomelle maailmanmestaruuden tehtyään joukkueen 3–2-voittomaalin alivoimalla Yhdysvaltoja vastaan. Hänet nimettiin myös alle 20-vuotiaiden MM-leiriryhmään vuoden 2019 turnaukseen, mutta Nordgren putosi kuitenkin lopullisesta kisajoukkueesta, kun hän loukkaantui leirityksen aikana.


text: Nordgren pelasi myös Norjan Lillehammerissa pelatuissa nuorten olympialaisissa 2016, jolloin hän voitti tehoilla 4+4=8 Suomen sisäisen piste- ja maalipörssin sekä jakoi sisäisen syöttpörssin voiton Jesperi Kotkaniemen kanssa. Nordgren pelasi myös World U-17 Hockey Challengessa vuonna 2016. Yhteensä hän on pelannut 30 poikien maaottelua.


title: Boris Anrep

text: Boris Vasiljevitš Anrep (, 27. syyskuuta 1883 Pietari, Venäjä – 7. kesäkuuta 1969 Lontoo) oli venäläinen, Britanniassa uransa tehnyt kuvataiteilija ja runoilija, joka tunnetaan mosaiikkitöistään. Hän kuului taiteilijoista ja älyköistä muodostuneen Bloomsburyn ryhmän lähipiiriin ja oli merkittävä hahmo Lontoon kulttuurielämässä 1910-luvulta 1960-luvulle.


title: Boris Anrep

text: Anrep lähti synnyinmaastaan Venäjältä vuonna 1908 opiskelemaan taidetta Pariisiin, jossa hän tutustui muun muassa walesilaiseen Augustus Johniin ja tämän ystäväpiiriin, johon kuului myös Anrepin tuleva vaimo Helen Maitland. Anrep palasi Venäjälle, jossa hän seurusteli muun muassa runoilija Anna Ahmatovan kanssa, mutta muutti vuonna 1917 Lontooseen ja meni naimisiin Helen Maitlandin kanssa. He saivat kaksi lasta mutta avioliitto purkautui melko pian.


title: Boris Anrep

text: Anrepin tunnetuin mosaiikkityö on Lontoon National Galleryn pääportaikossa. Hänen töitään on myös Westminsterin katedraalissa ja muutamissa muissa Lontoon kirkoissa sekä Tate Galleryssä.


title: Data General

text: Data General oli yksi varhaisista minitietokoneita valmistavista yrityksistä. Kolme yrityksen neljästä perustajasta olivat lähtöisin Digital Equipment Corporationista.


title: Data General

text: Yrityksen ensimmäinen tuote oli 16-bittinen Data General Nova minitietokone. Yrityksellä oli oma käyttöjärjestelmä Data General RDOS (DG/RDOS) ja ohjelmointikieli Data General Business Basic.


title: Data General

text: Yritys valmisti Aviion-sarjan palvelimia (tyyliteltynä "AViiON"), joissa oli käytössä DG/UX Unix-käyttöjärjestelmä. NUMA-muistiarkkitehtuuria käyttävät suuriin suoritinmääriin (256 suorittimeen saakka) skaalautuvat Aviion-palvelimet olivat yhtiölle menestyksekäs tuote.


title: Data General

text: EMC Corporation osti yrityksen vuonna 2002.


title: Rockwell PPS-4

text: Rockwell PPS-4 on Rockwell Internationalin valmistama 4-bittinen mikroprosessori. Kokonainen järjestelmä vaati lisäksi ulkoisen kellosignaalin tuottavan piirin.


title: Rockwell PPS-4

text: Suorittimen datasana oli 4-bittinen, mutta muistiavaruus tuki 4 kilotavua muistia.


title: Rockwell PPS-4

text: Suorittimelle julkaistiin päivitetyt mallit PPS-4/2 (1975) ja PPS-4/1 (1976), joista "/2" oli kahdella mikropiirillä toteutettu ja "/1" yhdellä piirillä.


title: Reikätähtäin

text: Reikätähtäin eli "diopteritähtäin" on eräs tähtäintyyppi. Reikätähtäin ja avotähtäin kuuluvat rautatähtäimiin.


title: Reikätähtäin

text: Reikätähtäin on käytössä muun muassa Suomen armeijan RK 62- ja RK 95 TP-rynnäkkökivääreissä. Sitä käytetäänkin tyypillisesti kilpa-ammunnassa ja sota-aseissa.


title: Reikätähtäin

text: Rynnäkkökiväärillä tähdätään siten, että jyvän kärki näkyy maalin keskellä ja etutunneli pidetään keskellä takatähtäimen reikää. Katse kohdistetaan jyvään, jolloin jyvä näkyy taulua ja reikää tarkempana.


title: Reikätähtäin

text: Tähtäyspiste valitaan vaistomaisesti maalin keskeltä eli siitä kohdasta, johon halutaan osua. Tähdättäessä on tärkeintä se, että jyvän ja maalin asema toisiinsa nähden on aina oikea. Lisäksi on tarkkailtava, että etutähtäin näkyy takatähtäimen reiän keskellä.


title: Golffarin kyynärpää

text: Golffarin kyynärpää ("mediaalinen epikondyliitti") on kyynärpään sisemmän nivelnastan kiputila. Golffarin kyynärpäässä ranteen koukistajalihasten kiinnityskohdat tulehtuvat. Kipua esiintyy sisemmän nivelnastan kohdalla painettaessa nivelnastan alueelta sekä vastustaessa ranteen koukistusta ja kyynärvarren sisäkiertoa. Usein kipua esiintyy myös puristusotteessa kyynärvarren ollessa suorana. Oireet alkavat yleisimmin jatkuvan ylirasituksen jälkeen tai tapaturman seurauksena.


title: Golffarin kyynärpää

text: Golffarin kyynärpäästä kärsivät useimmiten golfin pelaajat, keilaajat, painonnostajat sekä heittolajien harrastajat. Golffarin kyynärpää on yleisempi vaiva miehillä kuin naisilla. Yleisimmin sitä esiintyy 20-49-vuotiailla. Riskitekijöitä ovat taakkojen käsittely, toistotyö ja tärisevien työkalujen käyttö. Tupakointi sekä ylipaino saattavat myös lisätä riskiä.


title: Golffarin kyynärpää

text: Akuutissa vaiheessa tulee välttää nostoja ja puristusotteita. Paikallisesti käytettävistä tulehduskipulääkkeistä on ilmeisesti lyhytaikaista hyötyä kivun hoidossa. Myös kylmähoidolla voidaan lieventää kipua ja tulehdusta. Kivun hoidossa voidaan lyhytaikaisesti käyttää myös erilaisia tukia, kuten tarranuhoja tai lastoja. Hoitona voidaan myös käyttää asteittain lisättävää voimaharjoittelua, ultraäänihoitoa, akupunktiota sekä paikallisesti käytettävää nitraattivoidetta. Kirurgisen hoidon vaikuttavuudesta golffarin kyynärpään hoidossa ei ole näyttöä. Työ- ja vapaa-ajan ergonomiaan tulisi myös kiinnittää huomiota, jotta kuormitustekijät saadaan minimoitua.


title: Kyynärpään limapussin tulehdus

text: Kyynärpään limapussin tulehdus (opiskelijan kyynärpää, kyynärpään bursiitti tai olecranon bursitis). Kyynärpään pinnallisen limapussin tehtävänä on vähentää kyynärpään eri rakenteiden välistä kitkaa. Liiallinen rasitus sekä pienet toistuvat iskut tai revähdykset voivat saada sen tulehtumaan ja ärtymään, jolloin sinne alkaa kertyä turvotusta ylimääräisestä nesteestä. Kyynärpään limapussi sijaitsee kyynärluun proksimaalisen pään posteriorisella puolella, eli ns. kyynärpään kärjen päällä.


title: Kyynärpään limapussin tulehdus

text: "-”Opiskelijan kyynärpää”:" Nimitys perustuu yleisimpään limapussin tulehduksen aiheuttajaan. Jos kyynärpään ja etenkin kyynärpään kärkeä/päätä nojataan tai tuetaan pitkiä aikoja jatkuvasti esim. pöytään/ pöydän reunaan, voi kyynärpäässä sijaitseva limapussi tulehtua ja turvota. Tällainen tulehdus kehittyy vähitellen kuukausien aikana.


title: Kyynärpään limapussin tulehdus

text: "-Trauma:" Kova isku kyynäräpään päähän/kärkeen voi saada limapussin tuottamaan ylimääräistä nestettä ja samalla turpoamaan.


title: Kyynärpään limapussin tulehdus

text: "-Infektio": Kyynärpään limapusiin eli bursiittiin voi päästä kulkeutumaan bakteereita jos kyynärpään iho pääsee rikkoutumaan esim. trauman tai hyönteisen pureman takia. Tulehtunut limapussi tuottaa ylimääräistä nestettä, turpoaa, alkaa punoittaa ja aiheuttaa kipua. Hoitamattomana infektio voi alkaa esimerkiksi märkiä.


title: Kyynärpään limapussin tulehdus

text: "-Muut sairaudet:" Muut sairaudet jotka yhdistetään limapussin tulehdukseen ovat reumaattinen niveltulehdus ja kihti.


title: Kyynärpään limapussin tulehdus

text:
Kyynärpään bursiittia esiintyy yleisemmin 30-60 vuotiailla miehillä, mutta sitä esiintyy sekä lapsilla että aikuisilla ja ihmisillä eri puolilla maailmaa.
Limapussin tulehduksessa turvotus on usein ensimmäinen oire, mikä voi olla niin voimakasta, että se vaikuttaa nivelen liikkuvuuteen. Turvotuksen jatkuessa limapussi alkaa venyä, mikä aiheuttaa kipua. Kipu provosoituu yleensä suorasta paineesta olecranoniin ja kyynärnivelen taivutuksesta. Jos limapussissa on infektio, se ilmenee punoituksena ja lämmön tunteena kyynärpäässä. Mikäli infektiota ei hoideta, se voi levitä muihin käden osiin ja verenkiertoon.


title: Kyynärpään limapussin tulehdus

text: Jos tulehdus on lievä (ei kuumetta tai suurempaa turvotusta) hoidetaan levolla (välttää hankausta ja painetta) ja kylmähoidolla (3-5 päivää, 10-20min kerrallaan). Ilman reseptiä saatavilla tulehduskipulääkkeillä voidaan myös nopeuttaa tulehduksen paranemista, mutta tällöin on varmistettava lääkkeiden sopivuus itselle. Jos tulehdukseen ei liity infektiota, voidaan kipua hoitaa myös kyynärpään pehmusteella sekä vähentämällä suoraan kyynärpäähän painetta aiheuttavaa liikettä/liikkeitä.


title: Kyynärpään limapussin tulehdus

text:
Mikäli ei ala rauhoittua parissa viikossa on syytä hakeutua lääkärille. Myös infektion merkkien ilmentyessä (alueen punoitus, voimakas turvotus ja kuume) on syytä epäillä bakteeritulehdusta ja hakeutua lääkärin vastaanotolle.
Lääkärin hoitokeinoja ovat limapussin tyhjentäminen punktoimalla ja kortisoniruiske. Bakteeritulehdus hoidetaan antibiooteilla. Pitkittynyt ja toistuva vaiva voidaan hoitaa kirurgisesti poistamalla limapussi.


title: Ulnaarihermon pinne

text: Oireita ovat muun muassa muuttunut tuntoaistimus pikkusormessa ja nimettömässä. Kyynärvarren ulnaaripuolen lihasheikkois ja pikkusormen ja nimettömän lähennys ja loitonnus voivat olla hankaloituneet. Kädessä voi esiintyä kömpelyyttä ja pistelyä.


title: Suinula

text: Suinula on osa-alue ja kylä Kangasalla Pirkanmaalla.


title: Suinula

text: Suinulan kautta kulkee Tampere–Haapamäki-rata, jonka varrella aikoinaan sijaitsi Suinulan rautatieasema. Se kuitenkin poistettiin matkustajaliikenteen käytöstä vuonna 1990.


title: Suinula

text: Suinulan läheisyydessä sijaitsee Haralanharju, josta avautuva näkymä innoitti Zachris Topeliuksen vuonna 1853 kirjoittamaan laulun "Kesäpäivä Kangasalla". Paikalle on rakennettu näkötorni, ja Suinulan nuoriseura on pystyttänyt sinne muistomerkin


title: Suinula

text: Kylässä on tiilimurksapintainen yleisurheilukenttä.


title: Suinula

text: Suomen sisällissodan aikana vuonna 1918 tapahtui kylässä Suinulan verilöylyksi kutsuttu joukkoteloitus.


title: Hauiksen repeämä

text: Hauislihaksen jänne voi revetä joko sen lyhyestä () tai sen pitkästä päästä (). Hauiksen repeämä on tärkein yläraajan alueen jännerepeämä. Pitkän pään jännevammat ovat huomattavasti yleisempiä kuin lyhyen. Niitä on 96 % repeämistä, lyhyen pään repeämiä vain 1 % ja lopuissa on kyseessä distaalinen repeämä molempien jänteiden yhteisellä alueella kyynärpään lähellä. Hauiksen jänne yleensä rispaantuu ennen repeämistä tai katkeamista.


title: Hauiksen repeämä

text: Jänteen revetessä tuntuu terävää kipua olassa ja voi kuulua napsahdus. Lihas valahtaa alaspäin ja ulkonäkö muuttuu normaalista poikkeavan näköiseksi "Kippari-Kallen hauis". Muihin oireisiin kuuluu lihaskramppi, mustelma olkavarressa, käden heikkous ja vaikeus ranteen supinaatiossa. Akuutissa vaiheessa kädessä aristusta ja turvotusta sekä parin päivän kuluttua hematooma. Hematoomaa ei välttämättä synny, koska repeämä on usein avaskulaarisella alueella.


title: Hauiksen repeämä

text: Repeämät ovat yleisiä ikääntyvillä miehillä ja kehonrakentajilla. Repeämälle yleisemmin syynä on äkilliset jännettä rasittavat ponnistukset. Syyt jaetaan kahteen luokkaan; tapaturma- ja rasitusperäisiin. Tapaturmaperäinen jänteen repeämä syntyy esimerkiksi jos tippuu kovasti suoritetun käden päälle tai nostaa esiin painavaa huonekalua tai raskaita painoja. Rasitusperäiset katkeamat syntyy, kun ajan myötä jänne haurastuu ja tila pahenee, jos jännittävä rasittava liike toistuu useasti.


title: Hauiksen repeämä

text: Riskitekijät:


title: Hauiksen repeämä

text: Hoitona lepo ja kipulääkkeet. Ei välttämättä vaadi leikkausta, mutta voidaan leikata ja muotoilla uudestaan.


title: Westminsterin katedraali

text: Westminsterin katedraali (, virallisesti "Metropolitan Cathedral of the Most Precious Blood") on roomalaiskatolinen katedraali Lontoossa. Vuonna 1903 käyttöön otetun kirkkorakennuksen on suunnitellut John Francis Bentley, ja se edustaa uusbysanttilaista tyyliä.


title: Westminsterin katedraali

text: Kirkko on Westminsterin arkkipiispan kotikirkko ja Englannin ja Walesin roomalaiskatolisten pääkirkko.


title: Bootle Oriel Roadin rautatieasema

text: Bootle Orient Roadin rautatieasema on rautatieasema Bootlen kaupungissa Merseysidessa, Englannissa. Se sijaitsee Merseyrailin Northern Line varrella.


title: Bootle Oriel Roadin rautatieasema

text: Asema avattiin huhtikuussa 1876 nimellä Bootle. Se korvasi lähistöllä olleen Bootle Villagen rautatieaseman, joka oli käytössä vuosina 1850–1876. Aseman nykyinen nimi otettiin käyttöön 2. kesäkuuta 1924. Sitä käytti 642 868 matkustajaa kaudella 2015–2016.


Saksan kenraali Suomen päämajassa vuonna 1941 – Suomalais-saksalainen yhteistyö Waldemar Erfurthin päiväkirjan valossa on tohtori, eversti Pekka Visurin toimittama teos, joka sisältää jalkaväenkenraali Waldemar Erfurthin päiväkirjan vuodelta 1941, jonka Visuri on suomentanut, sekä Visurin taustoituksen päiväkirjalle. Kirjan on julkaissut Docendo vuonna 2017.


title: Saksan kenraali Suomen päämajassa vuonna 1941

text: Taustoituksessa Visuri kertoo Saksan ja Suomen yhteistyön alkamisesta. Toista sataa sivu käsittävän osuutensa aluksi hän käsittelee ajopuuteoriana tunnettua ajatusta Suomen päätymisestä jatkosotaan ja yhteistyön muodostumista. Lyhyesti hän kuvaa myös Erfurthin elämänvaiheet.


text: Suomeksi on aiemmin julkaistu Erfurthin "Sotapäiväkirja vuodelta 1944". Sen ensimmäinen laitos ilmestyi 1954 (WSOY), ja uudella johdannolla varustettuna se ilmestyi 2014 (Docendo). Päiväkirjan vuonna 1954 ilmestyessä Erfurth pahoitteli, ettei alkuosaa voinut tuolloin julkaista. Visurin mukaan WSOY:n päätökseen oli syynä aineiston arkaluonteisuus. Erfurthin koko laajan, 1070-sivuisen päiväkirjan käsikirjoitusta säilytetään Suomen kansallisarkistossa ja toista kappaletta Saksan sota-arkistossa (Bundesarchiv-Militärarchiv) Freiburgissa.


text: Visuri kertoo esipuheessa, että koska näistä vaiheista on olemassa paljon virheellisiä tietoja ja yksipuolisia tulkintoja, hän halusi kirjoittaa taustaosuuden selventämään päiväkirjan sisältöä ja kehyksiksi sille.


text: Erfurth pääsi hyvin tiiviisti Mannerheimin sisäpiiriin ja sai tietoonsa kaikki valtiosalaisuudet. Hän ymmärsi suomalaisia siinä määriin, että joutui hankaluuksiin oman päämajansa kanssa. Päiväkirja sisältää Mannerheimista ja kenraalien tavoista lukuisia kuvauksia, joita Unto Hämäläisen mukaan on herkullista lukea.


text: Unto Hämäläinen sanoo arviossaan (Helsingin Sanomat) kirjan tarjoavan lukijalle mahdollisuuden etsiä vastauksia moniin kiusallisiin kysymyksiin jatkosodan alkuvaiheista. Hän ottaa esille itselleen muodostuneita käsityksiä, kuten Suomen ja Saksan yhteistyön luonteen: vaikka se ei oikeudellisesti ollut sotilasliitto, käytännössä se kuitenkin oli sitä. Kyse ei ollut Suomen kannalta erillissodasta, vaikka tavoitteet Saksalla ja Suomella olivat erilaiset, mistä aiheutui ongelmia. Siinä vaiheessa, kun uskottiin sodan päättyvän nopeasti, tunnelma oli korkealla, mutta Mannerheimille oli valjennut hyvin varhaisessa vaiheessa, ettei Saksan voitto ole varma.


title: Paras Sig

text: Paras Sig on raisiolaisen Matti Inkisen SIG-yhtyeen kokoelmalevy, joka julkaistiin marraskuussa 1983 levymerkillä Johanna. Se sisältää yhtyeen tunnetuimpia pop-kappaleita vuosilta 1980–1982.


title: Kootut unelmat

text: Kootut unelmat on raisiolaisen SIG:N kokoelma-albumi, joka julkaistiin helmikuussa 1986 levymerkillä Kaktus.


title: Riihelä (sukunimi)

text: Riihelä on sukunimi, joka on muun muassa seuraavilla suomalaisilla henkilöillä:


title: Valjantsin Bjalkevitš

text:
Valjantsin Mikalajevitš Bjalkevitš (, łacinkaksi "Valancin Mikałajevič Bialkievič" (), ,
, 27. tammikuuta 1973 Minsk, Valko-Venäjän SNT, Neuvostoliitto, nykyinen Valko-Venäjä – 1. elokuuta 2014 Kiova, Ukraina) oli valkovenäläinen jalkapalloilija ja jalkapallovalmentaja.


title: Jodipentoksidi

text: Jodipentoksidi eli dijodipentoksidi tai jodi(V)oksidi (IO) on jodin ja hapen muodostama epäorgaaninen molekyyliyhdiste. Yhdistettä voidaan käyttää hapettimena.


title: Jodipentoksidi

text: Huoneenlämpötilassa jodipentoksidi on valkoista kiteistä ja hygroskooppista ainetta. Yhdiste liukenee hyvin veteen ja liuetessa muodostuu jodihappoa. Jodipentoksidia voidaankin pitää jodihapon anhydridinä. Orgaanisiin liuottimiin aine ei liukene. Jodipentoksidi on voimakas hapetin ja kykenee hapettamaan muun muassa hiilimonoksidin hiilidioksidiksi. Voimakkaasti kuumennettaessa jodipentoksidi hajoaa jodiksi ja hapeksi.


title: Jodipentoksidi

text: Jodipentoksidia valmistetaan kuumentamalla jodihappoa 200–250 °C:n lämpötilaan tai suoraan alkuaineistaan hehkupurkausputkessa. Jodipentoksidia käytetään määritettäessä hiilimonoksidipitoisuutta. Hiilimonoksidi hapettuu yhdisteen vaikutuksesta jo huoneenlämpötilassa hiilidioksidiksi, joka voidaan johtaa bariumhydroksidiliuokseen ja muodostuneen bariumkarbonaatin määrästä voidaan laskea hiilimonoksidipitoisuus. Yhdistettä voidaan myös käyttää hapettimena orgaanisen kemian synteeseissä.


title: Hyundai Eon

text: Hyundai Eon (joillain markkinoilla Atos Eon) on Hyundain vuodesta 2011 lähtien valmistama pieni ja edullinen henkilöautomalli, jota myydään Etelä- ja Väli-Amerikassa, Intiassa ja Kaakkois-Aasiassa.


title: Hyundai Eon

text: Moottorivaihtoehtoina ovat 0,8- (56 hv) ja 1,0-litraiset (69 hv) bensiinimoottorit.


title: Vital Bulyha

text: Vital Mikalajevitš Bulyha (, łacinkaksi "Vitaĺ Mikałajevič Bułyha" (), , s. 12. tammikuuta 1980 Mogiljov, Valko-Venäjän SNT, Neuvostoliitto) on valkovenäläinen jalkapalloilija. Hän edustaa ssa pelaavaa Belšyna Babruiskin ja on pelipaikaltaan hyökkääjä.


title: Ernst August (Hannoverin kuningas)

text: Ernst August (, vuoteen 1837 Cumberlandin herttua; 5. kesäkuuta 1771 Kew, Surrey, Englanti – 18. marraskuuta 1851 Herrenhausen) oli Hannoverin kuningas vuosina 1837–1851. Hän oli Englannin kuningas Yrjö III:n viides poika. Ernst Augustista tuli kuningas, kun Englannin ja Hannoverin yli sata vuotta kestänyt personaaliunioni vuonna 1837 purettiin.


title: Ernst August (Hannoverin kuningas)

text: Ernst August opiskeli vuosina 1786–1790 Göttingenin yliopistossa. Hän osallistui hannoverilaisen ratsuväkirykmentin komentajana vuosien 1793–1795 sotaan Ranskaa vastaan ja menetti Tournayn taistelussa näön toisesta silmästään. Hän palasi Baselin rauhan jälkeen Englantiin, jossa hänestä vuonna 1799 tehtiin kenraaliluutnantti sekä Cumberlandin ja Teviotdalen herttua ja Armaghin jaarli. Hän sai hovissa suuren vaikutusvallan prinssihallitsijana toimineeseen isoveljeensä Yrjöön (tuleva kuningas Yrjö IV), ja hänen jyrkän vanhoilliset mielipiteensä toivat hänelle paljon vihamiehiä. Ernst August joutui 31. toukokuuta 1810 salamurhayrityksen kohteeksi makuuhuoneessaan St Jamesin palatsissa, kun tuntematon henkilö, todennäköisesti hänen oma kamaripalvelijansa Sellis, puukotti häntä veitsellä. Sellis löydettiin kuolleena ja hänen oletettiin tehneen itsemurhan, mutta Ernst Augustin poliittiset vastustajat levittivät myös huhuja, joiden mukaan hän olisi murhannut palvelijansa. Vammoistaan toipunut Ernst August komensi Hannoverin armeijaa vuosien 1813–1814 kuudennen liittokunnan sodassa Napoleonia vastaan ja sai sotamarsalkan arvon.


title: Ernst August (Hannoverin kuningas)

text:
Ernst Augustin poliittisen epäsuosion vuoksi parlamentti kieltäytyi korottamasta hänen eläkettään ja Hannoverin käskynhaltijuus annettiin hänen nuoremmalle veljelleen Cambridgen herttua Adolfille. Ernst August nai vuonna 1815 Mecklenburg-Strelitzin prinsessa Fredrikan, joka oli Preussin kuningatar Luisen sisar. Jouduttuaan Englannissa yhä syvempään epäsuosioon Ernst August asui vuosina 1819–1828 Preussin pääkaupungissa Berliinissä. Palattuaan Englantiin hän esiintyi vuonna 1829 parlamentissa käsitellyn katolisten emansipaation äänekkäänä vastustajana. Hän menetti lopunkin vaikutusvaltansa Englannin asioihin vuonna 1830, kun Yrjö IV kuoli ja kuninkaaksi tuli hänen toinen veljensä Vilhelm IV.
Kun kuningas Vilhelm kuoli kesäkuussa 1837, Englannin ja Hannoverin välinen personaaliunioni purkautui, sillä Englannin uudeksi hallitsijaksi tuli maan kruununperimysjärjestyksen mukaisesti kuninkaan veljentytär Viktoria, mutta Hannoverin kruununperimysjärjestys ei sallinnut naisen periä kruunua. Ernst Augustista tuli lähimpänä miespuolisena perillisenä Hannoverin kuningas. Ensitöikseen hän kumosi 1. marraskuuta 1837 Vilhelm IV:n vuonna 1833 antaman Hannoverin vapaamielisen perustuslain, mikä herätti paljon arvostelua maan älymystön keskuudessa. Ernst August antoi lopulta elokuussa 1840 Hannoverille uuden, huomattavasti vanhoillisemman perustuslain. Vallankumousvuonna 1848 hän joutui myöntymään useisiin liberaalien vaatimuksiin ja antamaan syyskuussa entistä vapaamielisemmän perustuslain. Hän saavutti jonkinasteisen kansansuosion pitäessään kiinni tästä uudesta perustuslaista myös vallankumousta kaikkialla Saksassa seuranneen vastareaktion aikana. Ernst Augustin seuraajaksi tuli vuonna 1851 hänen poikansa Yrjö V.


title: Guido van Helten

text: Guido van Helten (s. 1986) on australialainen katutaiteilija, joka työskentelee eri puolilla maailmaa. Hän on erikoistunut tekemään suurikokoisia fotorealistisia seinämaalauksia.


title: Guido van Helten

text: Van Helten maalasi syyskuussa 2017 Hämeenlinnan Kantolan vanhojen viljasiilojen julkisivuun 50 metriä korkean teoksen, joka on osa UPEA17-kaupunkitaidefestivaalia. Edellisvuoden UPEA16-festivaalilla hän maalasi seitsenkerroksisen talon päätyseinään Helsingin Vallilassa. Muualta maailmasta hänen töitään löytyy muun muassa Yhdysvalloista, Australiasta ja Grönlannista.


title: Vjatšaslau Hleb

text: Vjatšaslau Paulavitš Hleb (, łacinkaksi "Viačasłaŭ Paŭłavič Hleb" (), , s. 12. helmikuuta 1983 Minsk, Valko-Venäjän SNT, Neuvostoliitto, nykyinen Valko-Venäjä) on valkovenäläinen jalkapalloilija. Hän edustaa Valko-Venäjän jalkapalloliigassa pelaavaa Njoman Hrodnan ja on pelipaikaltaan hyökkääjä.


title: Vjatšaslau Hleb

text: Hänen veljensä Aljaksandr on myös jalkapalloilija.


title: Raskasta joulua IV

text: Raskasta joulua IV on 17. marraskuuta 2017 Spinefarm Recordsin julkaisema ilmestynyt Raskasta joulua -projektin albumi. Sillä suomalaiset rock- ja metallimuusikot esittävät uudelleensovitettuja versioita joululauluista. Se on kuudes projektin julkaisema levy. Levyä on myyty kultalevyyn oikeuttava määrä.


title: Raskasta joulua IV

text: Albumi uudelleen julkaistiin lokakuussa 2018 sisältäen kaksi uutta kappaletta. Lisäksi albumi julkaistiin vinyyliversiona 16. marraskuuta 2018.


title: Sepangin piiri

text: Sepangin piiri () on piiri Selangorin osavaltiossa Malesiassa.


title: Sepangin piiri

text: Sepangin piirin pinta-ala on 556 km ja asukkaita siellä on 211 361. Sen pääkaupunki on Bandar Baru Salak Tinggi.


title: Sepangin piiri

text: Sepangin piirissä sijaitsee muun muassa Malesian ”Piilaakso” Cyberjaya, rantalomakohde Bagan Lalang sekä Sepang, jossa sijaitsevat muun muassa Kuala Lumpurin kansainvälinen lentoasema ja Sepangin moottorirata. Putrajaya on Sepangin piirin enklaavi.


title: Yrjö V (Hannover)

text: Yrjö V (27. toukokuuta 1819 Berliini, Preussi – 12. kesäkuuta 1878 Pariisi, Ranska) oli viimeinen Hannoverin kuningas vuosina 1851–1866.


title: Yrjö V (Hannover)

text: Yrjö V:n isä oli Englannin kuningasperheeseen kuulunut Cumberlandin herttua Ernst August, josta vuonna 1837 tuli Hannoverin kuningas. Yrjö menetti lapsena sairauden seurauksena näön vasemmasta silmästään ja vuonna 1833 onnettomuuden seurauksena myös oikeasta silmästään. Normaalisti täysin sokea perillinen olisi syrjäytetty kruununperimysjärjestyksessä, mutta kuningas Ernst Augustilla ei ollut muita poikia. Isä määräsi vuonna 1842, että valtiollisissa asioissa Yrjön allekirjoituksen varmentaisi aina kaksi todistajaa, jotka valittaisiin kahdentoista luotetun henkilön joukosta. Sokeudesta seuranneen ulkomaailmasta eristymisen on arveltu myötävaikuttanen siihen, että Yrjö kehitti epärealistisen kuvitelman Welfien ikivanhan dynastian nostamisesta uuteen loistoon ja mahtiin, mikä saneli hänen uhmakkaan politiikkansa. Noustuaan marraskuussa 1851 valtaistuimelle hän nimitti taantumuksellisesta henkilöistä kootun hallituksen ja sivuutti valtiopäivien mielipiteet. Vuonna 1855 hän kumosi vuoden 1848 edistyksellisen perustuslain ja palautti voimaan huomattavasti vanhoillisemman vuoden 1840 perustuslain. Uskonnollisissa kysymyksissä hän edusti jyrkkää puhdasoppisuutta. Opposition vahvistuttua Yrjö joutui syksyllä 1865 nimittämään liberaalin hallituksen.


title: Yrjö V (Hannover)

text: Yrjö V vastusti Preussin vaikutusvallan kasvua Saksassa. Vuoden 1866 Preussin–Itävallan sodan puhjettua hän asettui Itävallan puolelle ja antoi vastoin valtiopäivien tahtoa kieltävän vastauksen Preussin vaatimukseen Hannoverin puolueettomuudesta. Tämän seurauksena Preussi julisti sodan 16. kesäkuuta ja löi Hannoverin armeijan vain kahdessa viikossa. Hannover antautui 29. kesäkuuta ja 20. syyskuuta koko maa ilmoitettiin liitetyksi Preussiin. Valtakuntansa menettänyt Yrjö asui loppuikänsä maanpaossa, aluksi Itävallan Schönbrunnin linnassa ja Gmundenissa ja vuodesta 1874 Ranskassa. Kuoltuaan hänet haudattiin Windsorin linnan Pyhän Yrjön kappeliin Englantiin.


title: Yrjö V (Hannover)

text: Yrjö V:n ainoa poika oli Cumberlandin herttua Ernst August.


title: Compton’s Most Wanted

text: Compton’s Most Wanted (C.M.W.) on yhdysvaltalainen gangsta rap -yhtye. Tha Chill ja Ant Capone perustivat ryhmän 1980-luvun puolivälissä ja pian mukaan liittynyt MC Eiht nousi yhtyeen keulakuvaksi. C.M.W. julkaisi debyyttialbuminsa "It's a Compton Thang" vuonna 1990. Ryhmää pidetään merkittävänä West Coast hip hopin saralla.


title: Compton’s Most Wanted

text: MC Eiht sanoitti yksin ryhmän kolme ensimmäistä albumia.


title: Liberian presidentti

text: Liberian tasavallan presidentti on Liberian valtionpäämies, jonka kansa valitsee vaaleilla kuuden vuoden välein. Presidentti on Liberian asevoimien ylipäällikkö. Joseph Jenkins Roberts oli Liberian ensimmäinen presidentti.


title: Ernst August (Hannoverin kruununprinssi)

text: Ernst August, Cumberlandin ja Braunschweig-Lüneburgin herttua (21. syyskuuta 1845 Hannover – 14. marraskuuta 1923 Gmunden, Itävalta) oli Hannoverin kuningaskunnan viimeinen kruununprinssi ja kruununtavoittelija vuodesta 1878 kuolemaansa asti.


text: Ernst Augustin isä oli Hannoverin kuningas Yrjö V, jonka valtakunnan Preussi valloitti ja liitti itseensä vuoden 1866 sodassa. Ernst August asui tämän jälkeen isänsä tavoin maanpaossa Itävallassa ja ilmoitti isänsä kuoltua vuonna 1878 vaativansa itselleen Hannoverin kruunua. Hän otti samalla käyttöön isoisälleen, kuningas Ernst Augustille kuuluneen brittiläisen arvonimen Cumberlandin herttua. Hän sai vuonna 1879 Itävallan armeijassa everstin ja vuonna 1899 Britannian armeijassa kenraalin arvon. Kun Saksan keisarikuntaan autonomisena valtiona liitetyn Braunschweigin herttuakunnan herttua Vilhelm vuonna 1884 kuoli ilman perillistä, herttuan arvon olisi kuulunut periytyä Ernst Augustille, joka oli saman Welfin hallitsijasuvun jäljelle jääneen haaran päämies. Saksan valtakunnankansleri Otto von Bismarck ei aikonut hyväksyä Hohenzollernien vihamiestä minkään osavaltion hallitsijana, joten Saksan keisarikunnan liittoneuvosto määräsi poikkeuslailla Braunschweigiin sijaishallituksen, jota johti Preussin prinssi Albrekt. Sijaishallintoa jatkettiin myös Albrektin kuoltua vuonna 1907. Ernst August sopi lopulta keisari Vilhelm II:n kanssa luovuttavansa perintöoikeutensa Braunschweigiin pojalleen Ernst Augustille. Kun tämä vuonna 1913 nai Vilhelm II:n tyttären Viktoria Luisen, hänen sallittiin nousta Braunschweigin valtaistuimelle.


text: Ernst Augustin puoliso oli Tanskan prinsessa Thyra, kuningas Kristian IX:n tytär. Koska Ernst August tuki ensimmäisessä maailmansodassa Saksaa, häneltä ja hänen pojaltaan riistettiin vuonna 1919 Titles Deprivation Act -lain nojalla kaikki brittiläiset arvot ja arvonimet.


Nintendo Classic Mini: Super Nintendo Entertainment System (Pohjois-Amerikassa Super NES Classic Edition, Japanissa Nintendo Classic Mini: Super Famicom) on Nintendon vuonna 2017 julkaisema uusi versio Super Nintendo Entertainment Systemistä (SNESistä). Uusi version paljon pienempi kuin alkuperäinen konsoli, ja sen pelit ovat valmiiksi siihen asennettuna. Lisäksi uudessa versiossa on HDMI-liitäntä televisioon.


title: Nintendo Classic Mini: Super Nintendo Entertainment System

text: Konsolin oli alun perin tarkoitus olla saatavilla vain 29. syyskuuta tapahtuneen julkaisun ja vuodenvaihteen 2017–2018 välisen ajan, mutta myöhemmin Nintendo ilmoitti jatkavan konsolin valmistusta myös vuodenvaihteen jälkeen.


text: Konsoliin on esiasennettuna seuraavat 21 peliä:


title: Afganistanin presidentti

text: Afghanistanin islamilaisen tasavallan presidentti on Afganistanin valtiopäämies. Presidentti on myös maan asevoimien ylipäälikkö.


title: Ernst August (Braunschweig)

text: Ernst August (17. marraskuuta 1887 – 30. tammikuuta 1953) oli Braunschweigin herttuakunnan viimeinen hallitsija vuosina 1913–1918 ja samalla myös Welfin hallitsijasuvun viimeinen hallitsija.


title: Ernst August (Braunschweig)

text: Ernst Augustin isä Ernst August oli Welfin viimeisen sukuhaaran päämiehenä vuonna 1884 kuolleen Braunschweigin herttua Vilhemin laillinen perijä, mutta Saksan keisarikunnan hallitus oli estänyt häneltä valtaannousun, koska hän oli myös Preussiin vuonna 1866 liitetyn Hannoverin kuningaskunnan kruununtavoittelija. Kun Ernst August nuorempi toukokuussa 1913 meni naimisiin Saksan keisari Vilhelm II:n tyttären Viktoria Luisen kanssa, syntyi hänen isänsä ja keisarin välille yhteisymmärrys ratkaisusta, jossa hänen isänsä luopui oikeudestaan Braunschweigin kruunuun hänen hyväkseen ja Saksan keisarikunnan liittoneuvosto kumosi vuonna 1884 tehdyn päätöksen sijaishallituksen asettamisesta Braunschweigiin. Ernst August tuli näin Braunschweigin herttuaksi 1. marraskuuta 1913. Hän ehti hallita viisi vuotta kunnes joutui luopumaan kruunusta vuoden 1918 marraskuun vallankumouksen yhteydessä.


title: Ernst August

text: Ernst August voi tarkoittaa seuraavia hallitsijoita ja muita henkilöitä:


title: F (artisti)

text: F, oikealta nimeltään Fanni Sjöholm, on turkulaislähtöinen artisti ja musiikintekijä. Hän tekee kappaleensa kahdestaan tuottaja KitaraJuho2.0:n kanssa. F kirjoittaa sanoitukset ja KitaraJuho2.0 vastaa sävellyksestä ja tuotannosta. Musiikissaan F yhdistelee elementtejä hiphopista, popista sekä elektronisesta musiikista. Hänen musiikkiaan on myös kutsuttu nimellä elektrorap.


title: F (artisti)

text: Kesällä 2017 F allekirjoitti levytyssopimuksen levy-yhtiö Universal Music Groupin kanssa ja julkaisi 22.9.2017 ensimmäisen singlensä "OVIKELLOO". Julkaisun myötä F lämmitteli yhdysvaltalaista rap-artisti Azealia Banksia Helsingin The Circus -yökerhossa ja esiintyi televisiosarja Possessa.


title: F (artisti)

text: Toisen singlensä "AINA MÄ MUISTAN SUT." F julkaisi 10.11.2017.


title: F (artisti)

text: Keväällä 2018 F oli mittavalla Suomen kiertueella Pyhimyksen lämmittelijänä.


title: F (artisti)

text: Elokuussa 2018 hän oli mukana Flow Festivalille tuotetussa D.R.E.A.M.G.I.R.L.S. kollektiivissa, joka on saanut osakseen paljon nostetta. Vuonna 2018 D.R.E.A.M.G.I.R.L.S. esiintyi mm. loppuunmyydyllä Tavastialla ja vuoden 2019 aikana F nähdään esiintymässä osana kollektiivia ainakin esimerkiksi Sideways ja Ruisrock -festivaaleilla. F on myös mukana Adikian Koskematon RMX:llä yhdessä muiden kollektiivin artistien kanssa.


title: F (artisti)

text: Viides single feat costee on "katastrofin aineet" ja se julkaistiin 10.10.2018. Tällä hetkellä F työstää levyä, jonka julkaisua voidaan odottaa kevään 2019 aikana.


title: Marley Marl

text: Marlon Williams (s. 30. syyskuuta 1962), paremmin tunnettu taiteilijanimellään Marley Marl, on yhdysvaltalainen tuottaja, DJ ja rap-artisti. Hän varttui Queensbridgen asuntoalueella New Yorkissa. Williams perusti 1980-luvun puolivälissä Cold Chillin’ Records -levy-yhtiön, joka keskittyi hip hop -musiikkiin. Hän oli myös perustamassa Juice Crew -kollektiivia, jota pidetään merkittävänä rap-musiikin saralla. Williams on tuottanut kappaleita artisteille kuten MC Shan, LL Cool J ja Big Daddy Kane.


title: Hovioikeudenpuistikko (Vanha Vaasa)

text: Hovioikeudenpuistikko () on Vanhan Vaasan kaupunginosassa Vaasassa sijaitseva nelirivinen lehmuskuja, joka kulkee Kauppiaankadun eteläpäästä, Vanhan Vaasan valleja vastapäätä, itään kohti Mustasaaren kirkkoa, joka alun perin rakennettiin hovioikeudentaloksi.


title: Hovioikeudenpuistikko (Vanha Vaasa)

text: Hovioikeudenpuistikko on Suomen vanhin yhä olemassa oleva puistokatu ja julkinen puisto, ja varhaisista puistokaduista merkittävimpänä pidetty. Se rakennettiin hovioikeudentalon suunnittelijan, yli-intendentti Carl Fredrik Adelcrantzin vuonna 1776 tekemän suunnitelman mukaan. Sen esikuvana oli Ranskan Nancyyn 1750-luvulla rakennettu "Place de Stanislas Leszczynski".


title: Hovioikeudenpuistikko (Vanha Vaasa)

text: Alun perin puistikon neliriviseen puukujaan istutettiin vuonna 1781 haapoja, kunnes vuosien 1836–1842 aikana ne korvattiin lehmuksilla. Puistikko säästyi Vaasan vuoden 1852 palolta, jonka jälkeen Vaasan kaupunki siirrettin sen nykyisen keskustan paikalle meren rantaan.


title: Hovioikeudenpuistikko (Vanha Vaasa)

text: Hovioikeudenpuistikon molemmin puolin oli hovioikeudenneuvosten tontteja. Puistikon eteläpuolen metsäalueella on yhä nähtävissä palaneiden puutalojen kivijalkoja.


title: Hovioikeudenpuistikko (Vanha Vaasa)

text: Hovioikeudenpuistikon ja Mustasaaren kirkon välissä on Kustaan toriksi kutsuttu piha-alue korkeine kuusineen.


title: Yhdysvaltain liikenneministeri

text: Yhdysvaltain liikenneministeri () on Yhdysvaltain liikenneministeriön johtaja, hallituksen jäsen ja järjestyksessä kolmastoista presidentin sijainen. Ministerin tehtäviin kuuluu liikenneinfrastruktuurin ylläpitäminen ja huoltaminen.


title: Katalonian kriisi 2017

text: Katalonian kriisi 2017 on Katalonian itsenäisyysäänestyksestä vuonna 2017 aiheutunut poliittinen yhteenotto.


title: Katalonian kriisi 2017

text: Espanjaan virallisesti kuuluvalla Katalonialla on oma kielensä ja kulttuurinsa. Katalaanit ovat useaan otteeseen historiassa halunneet itsenäisyyttä tai laajempaa itsehallintoa. Itsenäisyyden kannatus kasvoi 2010-luvun alussa. Lopulta lähes puolet kannatti itsenäisyyttä.


title: Katalonian kriisi 2017

text: Vuonna 2017 Katalonian hallinto järjesti kansanäänestyksen alueen irrottamiseksi Espanjasta. Tämä ajoi Katalonian ja Espanjan konfliktiin. Espanjan poliisi käytti monin paikoin melko kovaa väkivaltaa äänestyspaikkojen hajottamisessa, ja yli 600 ihmistä haavoittui yhteenotoissa. Katalonia julistautui itsenäiseksi 27. lokakuuta 2017, muodostaen Katalonian tasavallan. Espanja peruutti Katalonian itsehallinnon.


title: Katalonian kriisi 2017

text: Katalonian itsenäisyysliike on 1900-luvulla ja 2000 pyrkinyt irrottamaan alueen Espanjasta. Vuonna 2010 Espanjan perustuslakituomioistuin peruutti Espanjan ja Katalonian parlamenttien hyväksymän ehdotuksen Katalonian laajemmasta itsehellinnosta. Samoihin aikoihin ollut talouskriisi aiheutti katalaaneissa tyytymättömyyttä, koska Katalonia oli muuta Espanjaa keskimäärin vauraampaa aluetta ja joutui maksamaan veroja muun väestön elättämiseen. Niinpä itsenäisyyden kannatus kasvoi 2010-luvun alussa nopeasti.